Heç vaxt meyvə-tərəvəz yeməyən qıza korluq təhlükəsi barədə xəbərdarlıq edildi » BAKU.NEWS\n• Dünya • Səhiyyə • Cəmiyyət\nHeç vaxt meyvə-tərəvəz yeməyən qıza korluq təhlükəsi barədə xəbərdarlıq edildi\nNorfolk qraflığının Norveç şəhərinin britaniyalı sakini meyvə-tərəvəz yemədiyinə görə kor ola bilər.\nBAKU.NEWS bildirir ki, bu barədə “Daily Mail” xəbər verir.\n25 yaşlı Ceyd Yanqmen üç ildir ki, onu müxtəlif qidaları yeməkdən məhrum edən psixoloji xəstəlikdən əziyyət çəkir. O, pizza, makaron, cips və toyuq naqqetlərindən başqa, demək olar ki, heç nə yeyə bilmir.\nQızın dediyinə görə, meyvə-tərəvəzlər onda ürəkbulanma yaradır.\n“Mən onların mənə heç bir zərər verməyəcəyini bilirəm. Hətta bəlkə, çox dadlıdırlar, amma yenə də ağzıma meyvə-tərəvəz qoya bilmirəm. Özümü məcbur etməyə çalışdım, lakin bacarmadım”, - deyə o bildirib.\nYanqmen uzun müddət xəstəliyi aradan qaldırmaq üçün psixoterapevtlərə müraciət edib. Bu kömək etmədikdə, o, İngiltərədəki ən yaxşı hipoterapistin yanına gedib. Nəticə onun gözləntilərini doğrultmayıb:\n“Fikrimcə, göyərtini udmağı bacardım, amma mən buna “yedim” deməzdim”.\n“Pəhriz”ə görə o lazımi vitamin və mineralları qəbul edə bilmir. Həkimlər onun optik nevropatiya - optik sinirə ziyan dəyməsi, yəni görmə qabiliyyətinin itirilməsi ilə üzləşə biləcəyini deyiblər.\nBelə ki, bənzər hallar baş verib: Qloster şəhərindən olan 18 yaşlı Harvey Dyer 2018-ci ilin oktyabr ayında yalnız çips və şokolad yediyinə görə bir gözünü itirib.\n“Hələ gözlərimi itirməmişəm, amma Harveyin ilkin vəziyyəti mənə bənzəyir və bu, məni narahat edir”, - deyə Yanqmen əlavə edib.\nBu gün, 20:16 101 Müəllimlərin yay məzuniyyəti ilə bağlı açıqlama\nBu gün, 17:03 120 DİN metrodakı hadisəyə görə açıqlama yaydı\nBu gün, 16:52 124 Azərbaycanda tədris ili başa çatdı - Sərəncam\nBu gün, 00:46 246 Mehman Hüseynovun xərçəngə yoluxduğu bildirilir\nBu gün, 09:36 224 Daha bir ölkə Azərbaycan üçün sərhədlərini açdı\nBu gün, 13:41 136 İyunda 190 manat verilməyəcək - Rəsmi açıqlama\n28-05-2020, 13:44 721 Güclü külək əsəcək - XƏBƏRDARLIQ\n28-05-2020, 16:03 535 İlham Əliyev və Mehriban Əliyeva “Qobu Park-3” yaşayış kompleksinin açılışını etdi\n31-05-2020, 00:59 433 Maksim Qalkinin Putini parodiyası sosial şəbəkədə rekord vurur - VİDEO


İSİM-in direktoru Cenevrədə keçirilən ticarət və ictimai səhiyyə üzrə seminarda iştirak etdi | İСTİMAİ SƏHİYYƏ və İSLAHATLAR MƏRKƏZİ\nİSİM-in direktoru Cenevrədə keçirilən ticarət və ictimai səhiyyə üzrə seminarda iştirak etdi\n2015-ci il oktyabrın 26-30-da İsveçrənin Cenevrə şəhərində ticarət və ictimai səhiyyə üzrə seminar keçirildi. Ümumdünya Ticarət Təşkilatı, Ümumdünya Əqli Mülkiyyət Təşkilatı və Ümumdünya Səhiyyə Təşkilatı tərəfindən keçirilən seminarda Səhiyyə Nazirliyinin İctimai Səhiyyə və İslahatlar Mərkəzinin (İSİM) direktoru Ceyhun Məmmədov iştirak etdi.\nSeminarda ölkə nümayəndələri səhiyyə, ticarət və əqli mülkiyyət arasında qarşılıqlı əlaqənin yaradılması istiqamətində öz təcrübələrini bölüşdülər. Həmçinin ticarət və ictimai səhiyyə arasında qarşılıqlı fəaliyyətin qurulmasında birgə iş və gələcək addımlar müzakirə olundu. Müzakirələrdə farmasevtik sənaye siyasəti, dərman preparatlarının yerli istehsalı, yeni texnologiyalara çıxış imkanları, tibb texnologiyaları iqtisadiyyatında innovativ yanaşmalarda əməkdaşlıq əlaqələrinə də diqqət çəkildi.\nSeminar zamanı İSİM-in direktoru C.Məmmədov “İctimai səhiyyə, əqli mülkiyyət və əqli mülkiyyət hüquqlarının ticari aspektləri: innovasiyalar və dərman vasitələrinə əlçatanlıq, keçmişdən öyrənilənlər, gələcəyə ümidlə” mövzusunda simpoziumda da iştirak etdi. Ümumdünya Ticarət Təşkilatı, Ümumdünya Əqli Mülkiyyət Təşkilatı və Ümumdünya Səhiyyə Təşkilatı tərəfindən keçirilən simpoziumun açılışında hər üç təşkilatın baş direktoru nitq söylədi. Simpoziumda ictimai səhiyyədə əqli mülkiyyət hüquqlarından, məcburi və könüllü lisenziya müqavilələrindən istifadənin rolu daxil olmaqla, tibbi texnologiyalarda ticarət, patent, innovasiya və əlçatanlıq arasında mürəkkəb əlaqələr barədə məlumat verildi. Səhiyyə sahəsində beynəlxalq, xeyriyyə və vətəndaş cəmiyyəti təşkilatlarının ekspertlərinin iştirak etdiyi nüfuzlu simpozium hökumətlərə və maraqlı tərəflərə məlumat mübadiləsi və əməkdaşlıq istiqamətində öz töhfəsini verdi.


Türkiyəli məşhurlar Azərbaycana başsağlığı verdi\nCəbhə bölgəsindəki atışma zamanı şəhid olan əsgərlərimizin ailəsinə başsağlığı verənlər arasında türkiyəli sənət adamları da yer alıb. Axşam.az-ın məlumatına görə, müğənni Əmrah "Facebook" səhifəsində bayrağımızın şəklini paylaşaraq "Azərbaycanda həyatını itirən şəhidlərin ruhları şad olsun. Azərbaycan xalqına səbr diləyirəm" sözlərini yazıb. Mustafa Ceceli isə "Vətən başın sağ olsun. Şəhidlər ölməz, vətən bölünməz" yazılmış şəkli paylaşıb. Avqustda Bakıya gələcək Demet Akalın da olanlara biganə qalmayıb. O, "Vətən başın sağ olsun. Azərbaycan - qardaş ölkə matəmdədir", - deyə yazıb. İfaçı Mərvə Özbey isə "Şəhidin şəhidimizdir. Allah rəhmət eləsin, Azərbaycan" deyərək başsağlığı verib. Müğənni İşın Karaca Azərbaycan bayrağının fotosunu paylaşaraq "Hər gün dünyanın bir yeri qanayır xəbəri ilə oyanmaq..." yazıb. Azərbaycana başsağlığı verənlər arasında modelyer İvana Sərt, aktrisa Mine Tuğay da var.\nTürkiyəli müğənni Gülbən Ərgən də Azərbaycan xalqına cəbhə bölgəsində şəhid olan əsgərlərimizlə bağlı səbr diləyib. Sənətçi sosial şəbəkədə şəhidlərin ailələrinə başsağlığı verib: “Azərbaycana səbr diləyirəm. Qardaşlarımızın, ailələrinin və yaxınlarının başı sağ olsun!”.\nMüğənni Mahsun Kırmızıgül isə “Azərbaycan ağlayır” sözlərinin yazıldığı fotonu paylaşaraq bunları vurğulayıb: “Azərbaycan ermənilərin silahlı hücumuna məruz qalıb. Azərbaycanlı əsgərlər şəhid olub. Soma faciəsində bizim acımızı bölüşdüyünüz kimi, biz də sizin dərdinizə şərikik. Allah səbr versin, məkanları cənnət olsun”.\nSibel Can da şəhid olan əsgərlərin adlarını paylaşaraq "Qardaş ölkə Azərbaycan... Şəhidlər ölməz, vətən bölünməz" sözlərini yazıb. Türkiyəli aktyor Tolqa Karel İnstaqram səhifəsində Azərbaycandan yazıb. “Qardaş ölkəmizə başsağlığı diləyirəm. Azərbaycanda illərdir yaşanan bu dəhşət artıq insanın əhvalını korlayır. Təəssüf, çox təəssüf”.\nMüğənni Sinan Akçıl Azərbaycanın dərdinə şərik olduğunu vurğulayıb: “Uzaqlarda olsam da, unutmadım, unutdurmadım. Əsgərlərimizin məkanı cənnət olsun. Dərdimiz böyükdür. Vətən sağ olsun! Yanınızdayıq. Bir millət, iki dövlət”.\n743 - nəfər baxıb


Tofiq Sadıqovla idarə rəisi Ədalət arasındakı mübhəm «bazarlıq» - NAZİRİN NƏZƏRİNƏ » Azerinews.tv\nTofiq Sadıqovla idarə rəisi Ədalət arasındakı mübhəm «bazarlıq» - NAZİRİN NƏZƏRİNƏ\nOxunub : 1559 | Tarix : 30-04-2016, 03:55 | Bölmə: Flash, fakt, secilmis Regional Maliyyə İdarəsinin rəisi Beyləqan Təhsil Şöbəsinin müdirindən yoxlamaya görə maliyyə nazirinə vermək üçün 200 min manat rüşvət müqabilində razılaşıb. Xəbər verildiyimiz kimi, Beyləqan Təhsil Şöbəsində bir müddət idi yoxlama aparılırdı. Maliyyə Nazirliyinin Ağcabədi Regional Maliyyə İdarəsinin apardığı yoxlama nəticəsində rayon təhsilində ciddi maliyyə pozuntularının aşkarlandığı açıqlanmışdı. Düzdür, bu açıqlama ictimaiyyət üçün deyil, məhdud dairə üçün nəzərdə tutulmuşdu. Məqsəb isə başqaydı. azerinews.tv-a daxil olan məlumata görə, Beyləqan Təhsil Şöbəsinin müdiri Tofiq Sadıqov ilk başda yoxlamalardan elə də narahat deyildi. Əksinə, buna yeni qazanc mənbəyi olaraq baxırdı. Lakin sonradan durumun dəyişməsi və yoxlamalar zamanı ciddi faktların üzə çıxması, habelə Ağcabədi Regional Maliyyə İdarəsinin rəisi Ədalət müəllimin şöbə müdirinə «arzu»sunu ifadə etməsi ortalığı qarışdırmağa başlayıb. Qeyd edək ki, Tofiq Sadıqovla Ədalət müəllim arasında münasibətlər xeyli əvvəldən mövcud olub. Hətta yoxlamanın əvvəlində Sadıqov idarə rəisinə verəcəyi məbləği də təxmin edibmiş. Amma gözlənilmədən 200 min manatlıq bir istəyin ortalığa çıxması, durumu kəllə-mayallaq edib. Və Beyləqan Təhsil Şöbəsinin müdiri az qala infakt keçirəcəkmiş. Çünki bu məbləğ çox böyük olmaqla yanaşı, həm də Təhsil Şöbəsinin də qara günlük olması anlamına gəlirmiş. azerinews.tv xəbər verir ki, Ağcabədi Regional Maliyyə İdarəsinin rəisi Ədalət müəllim isə Tofiq Sadıqovun dil tökməsinə ümumiyyətlə, əhəmiyyət verməyib. Onun rəhbəri olduğu qurumdakı yeyintilərin çox olduğunu və bunu ört-basdır etmək üçün risqə getdiyini söyləyərək, yalnız 200 min manat müqabilində mümkünləşə biləcəyini dilə gətirib. Hətta o cəsarəti də özündə tapıb ki, 200 min manatın böyük qismini Maliyyə Nazirliyindəki «lazımi adama» verəcəyini də deyil. Sonra da qətiləşdirib və vurğulayıb ki, guya, pulun 70 faizi birbaşa maliyyə naziri Samir Şərifova çatacaq. Bildirək ki, Ədalət müəllimin bu qədər cəsarət sahibi olması və ya cəsarətli danışması hansısa qaynağa bağlıdır. Düzdür, o iddianı etmirik ki, Maliyyə Nazirliyi aydan arı, sudan durudur. Əksinə, ölkədəki bütün dövlət qurumlarında korrupsiya var və Maliyyə Nazirliyi də bu sıradan xali deyil. Lakin bir Regional İdarə rəisinin nazirlə bu qədər «səmimi» ola bilmə ehtimalı xeyli azdır. Ola bilər ki, alınan pullar nazirlikdə yüksək çinli şəxslərdən kimlərəsə çatır. Amma o da birbaşa çata bilməsi inandırıcı görünmür. azerinews.tv xəbər verir ki, Ədalət müəllimin «nıx» deyib, «nırx» üzərində dayanması Tofiq Sadıqova sərf edib. Beyləqan təhsilinin «şefi» 200 min manatı 300 min manata çevirmək üçün şans əldə edib. Və bu səbəbdən də o, Ağcabədi Regional Maliyyə İdarəsinin rəisi Ədalət müəllimin istək və arzularını direktorlara çatdırıb. Ardından da xəbərdarlıq edib ki, kənd məktəblərinin direktorları 4000 manatdan, şəhər məktəblərinin direktorları isə 6000 manatdan pul verməlidirlər. Lakin mənbələr bildirir ki, direktorlar bu pulu düzəltməkdə çətinlik çəkirlər. Çünki özlərinin o qədər vəsaitləri yoxdur. Üstəlik, əvvəlki dövr olmadığından bankdan kredit də çəkə bilmirlər. Belə olan təqdirdə, vaxt istəyirlər ki, onu da nə Tofiq Sadıqov verir, nə də Ədalət müəllim. Aprel ayının 10-na qədər tələb olunan məbləğ çatdırılmasa, Beyləqan Təhsil Şöbəsindəki maliyyə yeyintiləri birbaşa Respublika Prokurorluğuna təqdim ediləcək. Bu isə təkcə Tofiq Sadıqovun deyil, daha bir neçə nəfərin də həbsi demək olardı. Ona görə də, şöbə müdiri direktorların «pişiyini ağaca dırmaşdırır» ki, təcili pulu düzəldib versin. Tofiq Sadıqovun bir başqa hədəfi daha var. O, yaşıyla əlaqədar işdən çıxarılacağını bilir və bu səbəbdən də yoxlamadan «təmiz» çıxmağa çalışır. O işdən çıxarıldıqdan sonra başağrısı keçirməsini qəti arzulamır. Ona görə də, hazırkı yoxlamanı «çiçək kimi» başa vuraraq, işlərini yekunlaşdırmaq fikrindədir...Onuda bildirək ki, Beyləqan RTŞ müdiri Tofiq Sadıqov, Ağcabədi Regional Maliyyə İdarəsinin rəisi Ədalət müəllim 185 min manat rüşvət veriyini deyir. Bu barədə əlimizdə olan səs yazsını və fotoları növbəti yazılarda verəcəyik...Yazıda adları keçən şəxslərin də mövqeyini dərc etməyə hazırıq.\n10:46 Tofiq Sadıqovun viran qoyduğu Beyləqan məktəbləri - VİDEO


Bu cür dramatik dönüşə baxmayaraq, Ermina yazıçının arvadı olmasa da, sadiq dost olaraq qalır. Mopassan ömrünün sonuna qədər Erminayla məktublaşıb. Onların təsirli məktubları qarşılıqlı incə bağlılılıq duyğuları ilə doludur. Bundan başqa, Erminaya olan sevgisi Mopassanı gözəl əsərlər yaratmağa ilhamlandırır. Çox az adam bilir ki, yazıçı bir çox povest və hekayələrində Erminanın obrazını yaradıb. Onların münasibətləri Mopassanın sonuncu romanı "Bizim ürəyimiz”də xüsusilə faciəvi notlarla təsvir olunub. Ermina bu kitabı oxuyarkən əsərin qəhrəmanı – dəniz kənarında yaşayan qızılı saçlı gözəlin simasında özünü yaxşı tanımışdı. loading... 0


Avqustun 19-nun hava proqnozu\n22:10 25 Sentyabr 2021\nSabah bəzi rayonlarda dolu gözlənilir\n13:25 18.08.2021 Qısa URL\nAvqustun 19-da Abşeron yarımadasında meteoroloji amillərin zəif və mülayim tərəddüdü gözlənilir ki, bu da meteohəssas insanlar üçün əsasən əlverişlidir.\nBAKI, 18 avqust — Sputnik. Azərbaycan ərazisində avqustun 19-da gözlənilən hava şəraiti haqda proqnoz açıqlanıb.\nMilli Hidrometeorologiya Xidmətindən Sputnik Azərbaycan-a verilən məlumata görə, Bakıda və Abşeron yarımadasında hava şəraitinin yağmursuz keçəcəyi gözlənilir. Şimal küləyi gündüz cənub-şərq küləyi ilə əvəz olunacaq. Havanın temperaturu gecə 22-25° isti, gündüz 32-36° isti, Bakıda gecə 23-25° isti, gündüz 34-36° isti olacaq. Atmosfer təzyiqi 754 mm civə sütunu təşkil edəcək. Nisbi rütubət gecə 60-70%, gündüz 35-40% olacaq.\nAbşeron çimərliklərində şimal küləyi gündüz cənub-şərq küləyi ilə əvəz olunacaq. Dəniz suyunun temperaturu: şimal çimərliklərində (Sumqayıt, Novxanı, Pirşağı, Nardaran, Bilgəh, Zaqulba) 26-27° isti, cənub çimərliklərində (Türkan, Hövsan, Sahil, Şıx) 27-28° isti olacaq.\nAzərbaycanın rayonlarında: Əsasən yağmursuz keçəcək. Lakin gündüz bəzi dağlıq ərazilərdə şimşək çaxacağı, qısamüddətli yağış yağacağı, dolu düşəcəyi ehtimalı var. Şərq küləyi arabir güclənəcək. Havanın temperaturu gecə 19-24° isti, gündüz 33-38° isti, dağlarda gecə 12-17° isti, gündüz 20-25° isti olacaq.\ndolu, hava proqnozu, isti, temperatur


Bu sözləri Demokrat.az-a açıqlamasında Azərbaycan Milli İstiqlal Partiyasının (AMİP) fəxri lideri Etibar Məmmədov bildirib.\n“Jirinovski ilk dəfə deyil ki, bu cür açıqlamalar verir. O, təkcə Azərbaycanla bağlı deyil, həm də başqa dövlətlər və millətlər haqda da bu cür çıxışlar edib, təhqiramiz ifadələr səsləndirib. Jirinovski bu cür çıxışları səbəbilə mənəvi və fiziki təzyiqə məruz qalıb, Dumada döyülüb, lakin öz tərbiyəsizliyini davam etdirir. Ona görə də, ona cavab verilməli idi. Jirinovski Vahabzadənin onun haqqında işlətdiyi “donuz” adına da layiq idi, ancaq onunla birlikdə hansısa milləti təhqir etmək doğru addım deyildi. Ona cavab verilməsi, təhqir edilməsi düzgündür, mən də bunu müdafiə edirəm”.\n“Mən Jirinovskinin həyatını bilirəm, Türkiyədə hansı vəziyyətdə həbs olunub bilirəm. Onu həbs edən zabitlə də söhbət etmişəm, necə ittiham olunduğunu eşitmişəm. Məsələni araşdırsalar, onda gərək onu LDPR-nin yox, LGBT-nin lideri elan etsinlər. Jirnovskidən yaxşı LGBT lideri çıxar. Çünki o özü belə işlərlə məşğuldur”.\nEtibar Məmmədov Jirnovskinin homoseksual olması və güya Türkiyədə zorlanması ilə bağlı jurnalistin suallarına belə cavab verib:\n“Jirnovskinin Türkiyədəki həbsi 2 məsələ ilə bağlı olub. O, Türkiyədə gənclər arasında apardığı kommunist təbliğatı və homoseksual fəaliyyətinə görə 1969-cu ildə həbs olunub. Bunların hamısı o dövrüdə Türkiyədə cinayət məsuliyyəti yaradan əməllər idi. Onsuz da Jirnovski o cür oriyentasiyalı adamlardandır, ondan yaxşı LGBT lideri çıxar. O, özü könüllü şəkildə buna meyillidir. Onun türklərə qarşı nifrəti də məhz o məsələlərdən qaynaqlanır. Amma Jirnovski yaxşılığı da unutmamalıdır. Onu həbsdən azərbaycanlı Arif Heydərov azad elətdirib. Ən azından bunu unutmamalı idi. Mən də vaxtilə Jirinovskiyə, onun təhqirlərinə cavab vermişəm. Amma o, elə həyasız insandır ki, sonradan məktub yazıb məni qurultaya dəvət etdi. Mən də cavab məktubunda bildirdim ki, nə qədər ki o ordadır, öz mövqeyini dəyişməyib, üzr istəməyib, onunla heç bir dialoqa girmərəm”. Demokrat.az


Burcler.biz » Bürclər » Kişi-Qoç bürcünün xarakteristikası\nGreat_Gloria 2-04-2017, 23:23 1 949 Bürclər\nQoç – zodiakda birinci nişandır dairə, bu bildirir ki, onun nümayəndələrində çox uşaq vasitəsizliyi var. Adətən belə kişi öz illərindən daha gənc (daha yeni) görünür (baxır), və (amma) əgər sonuna kimi açıq olmaqsa, deyəsən ki, onlar heç qocalmırlar. Əgər siz nə vaxtsa qoca illərin marafon qaçışı idmançısıyla və ya tvisti həvəslə oynayan babayla görüşürdünüzsə (qarşılaşırdınızsa) – bu və tipik yetişmiş Qoç var. Belə kişilər sakit adi günlərlərdə (məişətlərdə) həyatın bayramının hissini saxlayırlar. Əgər siz özləri səs-küylü şirkətləri sevirsinizsə, onda "quzu" dəqiq sizin üçün – onunla sizə yaxın heç vaxt darıxmayacaqsınız. Ona hazır olun ki, siz gecə şəhəri üzrə (görə) romantik gəzintisinə görə gecənin arasında qaldıra bilərlər. İmtina (rədd) qəbul edilmir – bu münasibətlərdə (əlaqələrdə) naz etmək yalnız ona icazə verilmişdir, və (amma) sizin məsələniz öz seçilmişinə tərəf sofitləri yönəlmək. Qoçun yanında həyat uşaq yelləncəklərini xatırladacaq: o siz o qədər yüksək qalxacaqsınız ki, kişi, fikirləşmədən, sizə səmadan ulduzu çıxartmağa çalışacaq; o aşağıda olacaqsınız və sizin partnyorunuzun bütün adiliyini görəcəksiniz.


Cəfəri toxumlarını əkmədən əvvəl isladın: ehtiyac varmı, nə qədər doğrudur, nəyə ehtiyac var ki, açıq yerə səpildikdən sonra daha tez cücərsin, böyük məhsul əldə etmək mümkündürmü? - Həm də - 2021\nCəfəri demək olar ki, hər bağda və tərəvəz bağında rast gəlinən adi bir yaşıllıqdır. Toxumun emalı ilə əlaqəli bəzi incəlikləri bilirsinizsə, onu böyütmək asandır. Cəfəri toxumlarının çox yavaş cücərdiyi məlumdur. Quru toxumlardan istifadə edərək fidanları yalnız iki-dörd həftədən sonra görmək olar. Bu prosesi sürətləndirmək, eyni zamanda məhsulun keyfiyyətini yaxşılaşdırmaq üçün materialı isladan əkin üçün hazırlamaq lazımdır. Məqalədə zərurət olub-olmadığını və sürətlə tumurcuqlar əldə etmək üçün açıq torpaqda və ya istixanalarda əkmədən əvvəl bir bitki toxumlarını nəmləndirməyin bu qədər vacib olduğunu və bunu necə düzgün edəcəyini düşünək.\nƏkin əvvəli islatmaq nədir və məqsədi nədir?\nNəmləndirmə əkin başlamazdan əvvəl toxum hazırlıq mərhələsidir, burada bir müddət müxtəlif məhlullara batırılır: isti su, süd, kalium permanganat məhlulu, peroksid və digərləri.\nNəmləndirmənin əsas məqsədləri bunlardır:\nBitki məhv edə biləcək xəstəliklərin qarşısının alınması və qarşısının alınması.\nƏkin materialının keyfiyyəti, saxlama müddəti və cücərməsinin yoxlanılması.\nToxum cücərməsinin sürətlənməsi və ilk tumurcuqların daha sürətli ortaya çıxması.\nBitki toxumlarını əkmədən əvvəl islatmaq olar? Cəfəri quru toxumlarla və ya isladıldıqdan sonra əkilə bilər. Bununla birlikdə, cəfəri borca bənzər bir məhsuldur və nəmləndirdikdən sonra aktiv şəkildə görünən dostluqlu, güclü tumurcuqlar əldə etməyiniz lazımdırsa, bəli, islatmalısınız.\nNəmləndirmənin əkin materialına təsiri\nCəfəri toxumu, cücərməsini yavaşlatan, efir yağları ilə örtülmüş sıx bir qabığa malikdir. Nəmləndirmə yağlı örtüyü parçalamağa kömək edir və toxum örtüyünü yumşaldır. Onun köməyi ilə toxumlar cücərmə üçün lazım olan nəmlə yaxşı doyurulur.\nAddım-addım təlimat: Bitkinin daha sürətli cücərməsi üçün dənələri nə və necə saxlamaq lazımdır?\nSürətli cücərmə əldə etmək üçün əkilmədən əvvəl bir bitki toxumlarını necə və nəyin içində islatmağın ən yaxşısını təhlil edəcəyik.\nToxumları az miqdarda təzə, isti 37 ° C südlü bir qaba qoyun, yüngülcə örtülsün.\nŞişmək üçün buraxın, sonra əkin.\nCəfəri toxumlarını südə batırmaq barədə ətraflı addım-addım təlimat üçün burada oxuyun.\nToxumları tülbentə sarın.\n15-20 dəqiqə araqda saxlayın.\nSonra axan suyun altında yaxşı yuyun və qurudun.\nVacibdir! Əsas yağlar alkoqollu məhlullarda yaxşı həll olur, lakin toxumların xarab ola biləcəyi üçün təyin olunmuş vaxtdan çox olmamalıdır. Bu metodun üstünlüyü həm də fidanları dezinfeksiya etməyə kömək etməsidir.\nCəfəri toxumlarını arağa batırmaq barədə bir video izləməyinizi təklif edirik:\nToxumları bir qazlı təbəqəyə yaydırın, ikinci qat ilə örtün.\nBir nəlbəki içinə qoyun və isti su ilə örtün, ancaq qaynar su yox, belə ki maye tülbəndləri toxumla azca örtün.\nSoyudulmuş suyu 3-4 dəfə dəyişdirərək 12 saat buraxın.\nSonra şişmiş toxumları çıxarın və əkin. Yoxsa nəm cuna tutun və onsuz da cücərin.\nƏriyən sudan istifadə etmək üçün bir seçim var: təmiz qar yığıla və əridilə bilər və ya dondurucuda dondurulmuş su, sonra əridilib otaq temperaturuna qədər isidilə bilər.\nBu su lövhənin altındakı parçanın üzərinə qoyulmuş toxumların üstünə tökülür.\nOptimal hava istiliyi + 20- + 25 ° C-dir. Konteynerlər 48 saat qaranlıq bir yerə qoyulur.\nSu gündə 3-4 dəfə dəyişdirilir.\nKalium permanganat həllində\nToxumları dezinfeksiya etmək üçün kalium permanganat həllində islatmaq lazımdır.\nBunu etmək üçün 1 g həll edin. manqan 100 ml isti suda. Çözüm qaranlıq, demək olar ki, qara rəngdə olacaqdır.\nCuna bükülmüş toxumları bir həll yolu ilə bir qabda 15-20 dəqiqə qoyun.\nVaxt keçdikcə axan suda yaxşı yuyulmalı və qurudulmalı və ya daha da cücərmək üçün nəmli bir bezə bükülməlidirlər.\n1 xörək qaşığı% 3 peroksid və 0,5 l həll edin. su.\nToxumları bir cuna qatına bükün və bir həll ilə bir nəlbəki endirin.\nOtaq temperaturunda 12 saat saxlayın, həllini hər 3-4 saatda təzə birinə dəyişin, oksigen toxumlara axsın və "boğulmasın".\nNəmləndirildikdən sonra onları axan suda yaxalayın və qurutun.\nBir böyümə təşviqində\nFidanın mənfi amillərə qarşı müqavimətini artırmaq üçün müxtəlif böyümə stimulyatorları var. Böyümə stimulyatorlarının istifadəsi məhsulların cücərmə sürətini artırmağa kömək edir. Böyümə stimulyatorlarında islatma prosedurundan sonra toxumlar yaxalanmadan qurudulur, əkilir.\nEpinin həllində nəmləndirin: 4-6 damcı Epin məhsulunu 22-23 ° C temperaturda 100 ml qaynadılmış suda seyreltin. Toxumları cuna torbasında hazırlanan məhlula 18-24 saat daldırın, ara sıra qarışdırın.\nBir kalium humat həllində islatmaq: 0,5 qram 1 litr isti suda seyreltilir. Bezə bükülmüş toxumları bir gün stəkana qoyun, mayeni vaxtaşırı qarışdırın.\nKonsentrat vermikompost məhlulu 1:20 nisbətində su ilə seyreltilmiş, bu məhluldakı cəfəri toxumları 24 saatdan çox olmamaq şərtilə saxlanılır.\nSatın alınan böyümə stimulyatorlarına əlavə olaraq təbii maddələrdən hazırlanan evdə hazırlanan qida qarışıqları da çox populyardır.\nMəsələn: odun külü infuziyası əla mineral mənbəyidir.\nİnfüzyon 2 osh qaşığı hazırlanır. l. kül və 1 litr. su.\nHər şey bir-iki gün qarışdırılır və dəmlənir.\nToxumlar bəzən qarışdıraraq 3 ilə 6 saat arasında infuziyada saxlanılır.\nGöbələk infuziyası - bir bitki üçün lazım olan bütün iz elementlərini ehtiva edir:\nBir az su ilə tökülən qurudulmuş göbələklərdən hazırlanır.\nSoyuduqdan sonra toxum olan toxuma torbası 6 saat ərzində infuziyaya batırılır.\nCücərmənin yaxşılaşdırılmasının başqa yolları varmı?\nNəmləndirməklə yanaşı, toxum hazırlamağın başqa yolları da var:\nCücərməyən toxumları təmizləmək üçün toxumların kalibrlənməsi və çeşidlənməsi.\nQuru toxumları toxuma torbaya tökün, iki həftə ərzində 30-35 sm dərinlikdə qızdırılmamış yerə basdırın. Ekmədən əvvəl torbanı yerdən götürün, toxumları kağıza qurutun və əkin.\nToxumları isti suda, termosda 30 dəqiqədən iki saata qədər saxlayın, sonra qurudun.\nToxumları əvvəlcədən bir parça ilə sararaq mərkəzi istilik batareyasında qızdırın. - Parça torbaya bükülmüş toxumları isti suda 3-4 dəfə yaxalayın.\nBubbling - toxumları oksigenlə doymuş suda 18-24 saat qarışdırmaq. Köpürmə prosedurundan sonra toxum qurudulur.\nToxum hazırlamaq üçün bir çox metod var, amma cəfəri cücərməsini artırmaq və məhsulun keyfiyyətini yaxşılaşdırmaq üçün islatmaq ən təsirli üsuldur. Bir az səy tələb edəcək, amma bu vitamin dadından zövq almağa dəyər.\nVideoya baxın: Yonca Yetiştiriciliği - 1- Bölüm (Oktyabr 2021).\nCopyright 2021 \_ Böyük bir məhsul əldə etməyin yaxşı bir yolu cəfəri toxumlarını əkmədən əvvəl islatmaqdır. Bunu necə düzgün etmək olar?...


Elmi biliklərin avtomatik əldə olunması problemləri tədqiq olunur - Xəbərlər - IKT\n3635 sa sa sa\nElmi biliklərin avtomatik əldə olunması problemləri tədqiq olunur 19.06.2020 10:00 / Konfranslar, İclaslar\nAMEA İnformasiya Texnologiyaları İnstitutunun 3 saylı şöbəsinin növbəti elmi seminarı onlayn formada keçirildi.\nŞöbənin əməkdaşı Nərgiz Verdiyeva “Elmi biliklərin avtomatik əldə olunması probleminin tədqiqi” mövzusunda məruzə edərək biliklərin əldə edilməsi və istifadəsinin minilliklər ərzində insan sivilizasiyasının inkişafında böyük əhəmiyyətə malik olduğunu dedi. Qeyd etdi ki, müasir dövrdə informasiya texnologiyaları və insanların onlarla qarşılıqlı əlaqələri idrak proseslərinə təsir edərək biliklərin əldə edilməsi, yayılması, əlçatanlığı və istifadəsini yüksək səviyyəyə çatdırmışdır.\nProblemin aktuallığından bəhs edən məruzəçi bildirdi ki, elmi verilənlər eyni zamanda gizli biliklərin daşıyıcısıdır və onun emalı elmin yeni keyfiyyətdə təşkili, idarə olunması və tətbiqi üçün geniş imkanlar açır. Böyük həcmli elmi verilənlərdən gizli biliklərin əldə olunmasının təkamülü, müasir vəziyyəti, əsas problemləri və həll perspektivlərinin tədqiqi aktual məsələ kimi öz təsdiqini tapır.\n“Elmi verilənlər gizli biliklər mənbəyidir”, – deyən N.Verdiyeva onların növlərini sadaladı, buraya müşahidə, hesablama, eksperimental və məlumat verilənlərin aid olduğunu söylədi. Həmçinin elmi verilənlərin elm sahələri üzrə təsnifatı və biliklərin əldə olunmasının təkamülü ilə bağlı məlumatları diqqətə çatdırdı.\nƏşyaların İnternetindən (IoT - The Internet of Things) söz açan məruzəçi bildirdi ki, IoT proqram təminatları sensorlar və qəbuledicilər vasitəsilə əşyaların bir-biri ilə şəbəkə vasitəsi ilə qarşılıqlı əlaqəsini və verilənlərin ötürülməsini təmin edən dinamik, genişmiqyaslı mühitdir. IoT İnternetə çıxışı olan kompüter, noutbuk, “ağıllı” telefonlar və s. kimi cihazlardan əlavə, həm də digər ənənəvi “ağıllı” olmayan cihazların – əşyaların İnternetə çıxışını ehtiva edir.\nN.Verdiyeva kiber-fiziki sistemlər haqqında məlumat verərək qeyd etdi ki, bu sistemlər fiziki proseslərin hesablamalara və hesablamaların da fiziki proseslərin gedişatına təsir etməsi ilə xarakterizə olunur. Onlar “müstəqil” və “ağıllı” sistem yaradan, buna görə də fərqli və fiziki cəhətdən uzaq olan subyektlər arasında inteqrasiyanı asanlaşdıran texnologiyaların toplusudur.\nO, bildirdi ki, prosesin avtomatlaşdırılması səviyyəsindən asılı olaraq biliklərin əldə olunması metodlarını şərti olaraq əl, yarımavtomatik və avtomatik olmaqla 3 qrupa bölmək olar. Həmçinin vurğuladı ki, bilik mənbələri “strukturlaşdırılmış” və “strukturlaşdırılmamış” olaraq iki qrupa ayrılır.\nSonda N. Verdiyeva elmi biliklərin əldə olunması problemlərindən bəhs etdi. Məruzəçinin sözlərinə görə, bu problemlərə onların az tədqiq olunması, biliklərin alınması proseslərinin nəzəri aspektlərinin vahid nəzəri bazasının olmaması, biliklərin təsvir olunma modellərinin sərtliyi və s. aiddir.\nTədqiqatçı bu problemlərin həllinə dəstək verən elmi qurumlar, jurnallar və konfranslar haqqında da məlumat verdi.\nMəruzə ətrafında müzakirələr aparıldı, şöbə müdiri Təhmasib Fətəliyev elmi biliklərin avtomatik əldə olunması problemlərinin tədqiqi ilə bağlı beynəlxalq təcrübənin öyrənilməsi və tanınmış jurnallarda nəşr olunmuş məqalələrin araşdırılmasını tövsiyə etdi.


Kodi, təxminən hər hansı bir cihaz üçün pulsuz, açıq mənbəli bir media mərkəzidir. Dəyişdirilmiş Xbox üçün 2004-cü ildə yaradılan platforma bir çox fərqli əməliyyat sistemlərində olanları yerləşdirmək, öz əlavələrini yaratmaq və yaymaq üçün inkişaf etdiricilər gətirmək üçün böyüdü. Qanunauyğunluq sualları hələ uzanmasa da, Kodi yükləmək və bu anda sınamaq tamamilə təhlükəsizdir.\nBu təlimat Kodi’nin necə qurulduğunu və bir neçə əsas quraşdırma yerinə yetirməyinizi göstərən giriş nöqtəsidir. Daha inkişaf etmiş dərslər istəyirsinizsə, Kodi arxivimizi yoxlamağınızdan əmin olun və ya ümumi Kodi bələdçinizi nəzərdən keçirin..\n1 Kodi quraşdırmaq\n1.1 Windows-da quraşdırılır & Makintoş\n1.2 Android-də quraşdırılır\n1.3 İOS-da quraşdırılır\n1.4 Linux-da quraşdırılır\n1.5 Moruq Pi üzərində quraşdırılır\n2 Kodi qurmaq\n3 Dəriləri quraşdırmaq\n4 Əlavələr quraşdırılır\n4.1 Naməlum mənbələri aktivləşdirin\n4.2 Bir Zip Faylından Quraşdırma\n4.3 URL-dən quraşdırılır\nƏksər platformalar Kodi quraşdırılmasına icazə verir, lakin bəziləri digərlərindən daha çətindir. Komandanın Kodi təklif etdiyi bütün əsas qurğulardan keçək.\nWindows-da quraşdırılır & Makintoş\nKodi quraşdırmağın ən asan yolu Windows və ya Mac-dadır. Windows-da əlavə bir quraşdırma metodu var, ancaq hələ də bir düyməni basmaq qədər sadədir. Kodi yükləmək üçün aşağıdakı addımları atın:\nKodi.tv-ə gedin və “endir” düyməsini basın\nAşağı diyirləyin və ya “Windows” və ya “MacOS” düyməsini basın\nYükləmə başa çatdıqdan sonra ekrandakı izləmə\nMacOS həm 32, həm də 64 bitlik quraşdırıcıları təklif edir, Windows yalnız 32 bitlik təmin edir. 64 bitlik sistemlərdə işləyəcəyi halda, xüsusi bir quraşdırıcını da əldə edə bilərsiniz. Nə etməlisinizsə, Windows mağazasına baş vurun, Kodi axtarın və 64 bit versiyasını tapın.\nEyni, Windows OS ilə hər hansı bir cihazda, o cümlədən Xbox One və Windows tabletlərində də eyni. Kodi rəsmi olaraq hamısını dəstəkləyir, buna görə qəribə və ya xüsusi bir şey yoxdur.\nAndroid quraşdırılması, istehsalçı tərəfindən qoyulan proqram məhdudiyyətlərini əngəlləmək qədər sadədir. Cihazların siyahısı kiçikdir, buna görə normal quraşdırmağa cəhd edin və blokun olub-olmadığını bilmir..\nQeyd olaraq, bu proses yalnız smartfon və planşetlərə deyil, Android ilə işləyən bütün cihazlara aiddir. Məsələn, Android-in bəzi versiyasını işlədən Smart TV varsa, o zaman bu proses hələ də tətbiq olunur.\nKodi əksər Android cihazlarına quraşdırmaq üçün aşağıdakı addımları atın:\nKodi görünməsə və ya quraşdırılmasa, onu özünüzə yükləməlisiniz. Bu, əksər hallarda cihazınızın bir Intel və ya AMD cihazı üzərində Arm prosessoru ilə yüklənməsidir, lakin bu çətin bir qayda deyil. Proses çox mürəkkəb deyil, lakin bir az daha çox diqqət tələb edir.\nİrəliləmədən əvvəl prosessorunuzu cihazınızın içərisində yoxlamaq vacibdir, çünki hansı quraşdırıcının lazım olduğunu müəyyənləşdirəcəkdir. Bunu ümumiyyətlə parametrlər menyusundakı cihaz məlumatları altında tapa bilərsiniz.\nƏvvəlcə naməlum mənbələrdən quraşdırılmasına icazə verməlisiniz. Hər cihazın bunun üçün bir az fərqli bir adlandırma sxemi var, buna görə ən yaxşı mülahizənizdən istifadə edin. Ümumi proses belə işləyir:\n“Bilinməyən mənbələr” və ya oxşar bir şey aktivləşdirin\nBir dəfə Android cihazınızda veb brauzeri açın və Kodi veb saytına başlayın:\n“Endir” düyməsini vurun\nCPU-dan asılı olaraq ya “ARMV7A” ya da “ARMV8A” düyməsini vurun\nYüklənmiş işin bitməsinə icazə verin və .apk faylı seçin\nBunu vurun və ya vurun və quraşdırıcını işə salın\nAndroid cihazınızda .apk faylını tez bir zamanda seçə biləcəyiniz bir yükləmə meneceri olmaya bilər. Bu vəziyyətdə sadəcə hər hansı bir fayl menecerinə gedin və oradan seçin.\nİOS üçün rəsmi bir quraşdırma yoxdur. Kodi App Store-da mövcud deyil və iOS istifadəçilərinin bildiyi kimi, jailbroken cihazınız olmadıqda onu quraşdırmağın başqa yolu yoxdur..\nBurada jailbreaking-ə girməyəcəyik, ancaq əvvəllər jailbroken cihazınız varsa, quraşdırma metodunu da verəcəyik. Bunu edənlər tətbiqlər üçün qeyri-rəsmi mənbəyi olan Cydia ilə tanış olacaqlar və Kodi-ni buradan əldə edə bilərsiniz, ancaq yalnız 15-ci versiyaya qədər. Son versiyasını əldə etmək üçün bəzi əlavə addımlar var..\nCydia’ya gedin və iFile quraşdırın\nSafari açın və Kodi veb saytına baş çəkin, yüklədikdən sonra “yükləyin”\nİOS’u vurun və uyğun .de faylı seçin\nSafari-ni bağlamadan yükləmənin bitməsini gözləyin\nBitirdikdən sonra “Açıq …” və sonra “iFile” seçin\niFile açılacaq və fəaliyyət menyusundan “quraşdırma” seçin\nLinux bu siyahıdakı digərləri ilə müqayisədə daha qorxuducu quraşdırma proseslərindən birinə malikdir. Linux istifadəçilərinin əksəriyyəti üçün bu, olduqca asan olduğunu sübut etməlidir (hey, Linux üçün ən yaxşı VPN-ni idarə edə bilsəniz, hər şeyi idarə edə bilərsiniz).\nHələ bir əməliyyat sisteminiz yoxdursa, Ubuntu və Kodi’yi bir quraşdırmada paketləyən KODIbuntu istifadə edə bilərsiniz. XBMC Vəqfində KODIbuntu-un hazırkı versiyası üçün rəsmi quraşdırıcı yoxdur, buna görə arxivləşdirilmiş birini axtarıb tapmalısınız.\nKodi’nin son versiyasını KODIbuntu olmadan quraşdıra bilərsiniz. Terminal daxildir, buna görə Team Penguin üzvlərinin əksəriyyəti özlərini evdə rahat hiss edəcəklər. Onu açın və aşağıdakı sətirləri daxil edin:\nBu Linux-da yeganə rəsmi quraşdırma metodudur, lakin Team Kodi tərəfindən dəstəklənməyən digər yollar var. Kodi wiki-də başqa bir şey sınamaq istəsəniz geniş bir yazı var.\nMoruq Pi üzərində quraşdırılır\nMoruq Pi, xüsusi bir Kodi qutusu olanlardan biri olan bir çox kontekstdə rahatlıq təmin etməyə yönəlmiş mini, Arm əsaslı bir kompüterdir. Bu, ehtimal ki, Kodi’nin vahid birliyə alınmasının ən qənaətcil bir yoldur.\nMoruq Pi lövhəsindən kənarda, enerji təchizatı və kassa, sürətli bir yaddaş kartı lazımdır. Videonun dekodlanması bir çox digər proseslərə nisbətən daha çox resurs tələb etdiyi üçün axın zamanı hər şeyin rəvan getməsinə kömək edəcəkdir.\nSD kartınızı FAT formatlaşdırdıqdan sonra aşağıdakı addımları atın:\nKompüterinizə NOOBS (Yeni qutudan kənar proqram) yükləyin\nFayl çıxarın və məzmunu biçimlendirilmiş SD karta köçürün\nSD kartı Raspberry PI-yə qoşun və işə salın\nBiraz yükləndikdən sonra OS siyahısından “LibreELEC” və ya “OSMC” seçin\nNOOBS Raspberry Pi istifadəçilərinə istədikləri hər hansı bir OS quraşdırmağa imkan verən çox istifadəçi dostu bir vasitədir. Həm LibreELEC, həm də OSMC Kodi-merkezli JeOSlardır (Sadəcə kifayət qədər Əməliyyat Sistemləri), Kodi və başqa heç nə işlətmək məqsədi ilə qurulmuşdur.\nHər ikisi də yaxşı olsa da, sadəcə Kodi istəsəniz, OSMC və LibreELEC seçimlərini edərdim. Bənzərdirlər, lakin OSMK yeniləmə zamanı LibreELEC olmur, quraşdırmanın özündən daha intensiv ola bilən bir prosesdir.\nKodi quraşdırıldıqdan sonra onu quraşdırmalısınız. Tətbiq ilk yükləndikdə tamamilə boş olduğundan bir neçə addım atmaq lazımdır.\nBir başlanğıc olaraq şəxsi medianı əlavə edə bilərsiniz. Kodi açın və aşağıdakıları edin:\nMediya kateqoriyasını seçin\n“Fayl bölməsinə gir” düyməsini vurun\nQovluq seçimlərindən “video əlavə et …” və ya əlavə etmək istədiyiniz hər hansı bir media vurun\nMediya qovluğunun yerini dəyişin və “OK” düyməsini basın\nHər hansı bir media ilə bu prosesi təkrarlayın və ehtiyac duymadığınız kateqoriyanı çıxarmaq üçün “menyudan çıxarın” seçimini istifadə edin.\nKodi’nin son versiyası əvvəlkilərdən daha yaxşı görünür. Fərdi tənzimləmə üçün hələ çox yer var. Dərilər Kodi’nin görünüşünü və hissini tamamilə dəyişdirir, tez-tez UI’yi yenidən qurur və naviqasiyanı tamamilə dəyişdirir.\nKodi açın və yeni bir cild quraşdırmaq üçün aşağıdakıları edin:\nParametrlərə keçin (cog icon)\n“İnterfeys parametrlərini” seçin\n“Dəri” vurun və sonra “daha çox alın …”\nMövcud dərilərin siyahısı görünəcək. Hər birini seçin və quraşdırma dərhal başlayacaq. İstədiyiniz qədər dərini saxlaya bilərsiniz, buna görə xoşladığınız bir şeyi tapana qədər bir neçə yükləyin. Bir cildin rəngləri kimi variantları da dəyişə bilərsiniz. Parametr ekranında “interfeys parametrləri” əvəzinə “dəri parametrləri” ni seçin və mövcud variantların hamısını tapacaqsınız.\nSon addım əlavələr quraşdırmaqdır. Bunlar ya rəsmi, ya da qeyri rəsmi olaraq gələ bilər və şükürlər olsun ki, Kodi hər ikisini tam dəstəkləyir. Rəsmi əlavələrin depoziti hər bir quraşdırma ilə daxil edilir və menyudan “əlavələr” seçərək onlara daxil ola bilərsiniz. Bəzi təkliflər üçün ən yaxşı rəsmi Kodi əlavələr siyahısına baxın.\nQeyri-rəsmi əlavələr daha çətin, lakin yenə də ədalətli oyun. Quraşdırmanın iki üsulu var, ya .zip faylı ilə ya da URL vasitəsilə birbaşa yüklənir. Birincisi həmişə daha yaxşı seçimdir, ancaq qutunuzdakı fayl çıxara bilmirsinizsə, ikincisini seçə bilərsiniz.\nQeyri-rəsmi eklentiləri yükləmədən əvvəl Kodi naməlum mənbələrdən quraşdırması üçün imkan verməlisiniz. Android-də Kodi quraşdırılmasına bənzər, bu proses vacibdir. Bunu etmək üçün aşağıdakı addımları atın:\nKodi’nin bəzi versiyalarında bu xüsusiyyət artıq mövcuddur, amma hər iki yolu da yoxlamaq yaxşıdır. Yeni bir versiyaya yeniləməyincə bunu ilk dəfə etdikdən sonra heç vaxt etməyəcəksiniz, buna görə hər dəfə yoxlamağa ehtiyac yoxdur.\nBir Zip Faylından Quraşdırma\nOndan quraşdırmaq üçün yerli .zip-i yükləməlisiniz. Anbarın yaşadığı URL-ə baş vurun və lazım olanı seçin. Məsələn, URL-ə gedərək “kodil.zip” seçərək Kodil repo-nu (http://kdil.co/repo/) yükləyin. Qurmaq üçün depozitlər siyahısına ehtiyacınız varsa, ən yaxşı Kodi depolarının siyahısına baxın.\nTamamlandıqdan sonra Kodi açın və aşağıdakı addımları atın:\nƏlavə etmə barədə bildiriş alacaqsınız və sonra əlavə depoları depo içərisindən quraşdıra bilərsiniz. Eyni menyuda “depo seçimindən quraşdırın” istifadə edin və quraşdırdığınıza gedin.\nHəmişə .zip faylından quraşdırmaq seçiminiz yoxdur. Bəzi Raspberry Pi kimi bəzi quraşdırma, bir URL vasitəsilə yükləməyinizi tələb edir. Kodi başqa bir şey etmirsiniz, əvəzinə əl ilə yerinə faylı quraşdırır və çıxarır.\nBunun baş verməsi üçün düzgün URL-ə Kodi işarələməlisiniz. Kodi açın və aşağıdakıları edin:\nBundan sonra proses .zip faylından quraşdırmaqla eynidır. Digər quraşdırma metodu ilə olduğu kimi içərisindəki mövcud əlavələrin siyahısını gözdən keçirmək üçün “depo yükləyin” istifadə edin..\nQeyri-rəsmi əlavələrdən istifadə edərkən şübhəli hüquqi sahələrə qarışırsınız. Özünüzü qorumağın yeganə yolu bir VPN-dir və Kodi işləyərkən birini istifadə etmək vacibdir.\nBir VPN, anonim bir onlayn saxlayır, İSP’inizi IP ünvanınızı izləməyinizi və bu məlumatların hamısını girişinizi bloklayır. Məxfilik qanunları, xüsusən də ABŞ-da ən yaxşısı deyil və VPN bununla mübarizə aparan bir yoldur.\nÜstəlik, bölgə ilə bağlanmış məzmunu bir ilə izləyirsiniz. Mövcud məzmunun çoxu canlı idman axınları kimi bölgənizə görə yüklənmir. Anonim olduğunuzdan bölgənizi tanımağın bir yolu yoxdur və beləliklə məzmun kilidlənir.\nBir VPN-dən istifadə etmək çox sadədir. Bir çox şirkət ya masaüstünüzdə, ya da bir düyməyə toxunmaqla təhlükəsiz bir tunel vasitəsilə internetə qoşulduğunuz bir proqram təmin edir. İdeyalar üçün Kodi üçün ən yaxşı VPN siyahımızı oxuyun.\nKodi əvvəlcə qorxudub, amma ümid edirik ki, bu bələdçi sizin üçün prosesi asanlaşdırdı. Bu medianı təşkil etmək və görüntüləmək üçün ən yaxşı üsullardan biridir və daha çox quraşdırma tələb olunduğundan kimsə onu istifadə etməməsinə heç bir səbəb yoxdur.\nİndi başa çatdı, Kodi arxivimizi yoxladığınızdan əmin olun. Müqəddəs Kitab və ən yaxşı qeyri-rəsmi eklentiləri necə quraşdırmaq da daxil olmaqla inkişaf etmiş dərslərimiz, siyahılarımız və digərləri var.\nKodi hələ qurdun? Şərhlərdə bizə bildirin və həmişə olduğu kimi oxuduğunuz üçün təşəkkür edirik.


Bir kliklə Word'də bütün fasilələri tez bir zamanda silin\nBəzi sənədlərdən bəzən birdən çox növ fasilələri aradan qaldırmağa ehtiyac ola bilər. Microsoft Word-in ümumi istifadəçiləri kimi, biz Word-də görünməmiş simvolları göstərdikdən sonra birdən çox fasilə simvolunu təkrarlayırıq. Word üçün Kutools lazımlı bir təmin edir Bütün Break'ları Sil bütün sənədlərdən bütün fasilələri dərhal silmək mümkündür.\nBütün Break'ları Sil yardım proqramı, bütün sənəddə bütün növ fasilələri silməkdə kömək edəcək, o cümlədən səhifə breakları, sütun fasilələri və bölmə fasilələri. Bununla yanaşı, yorucu tapşırıq bir göz qırpımında həyata keçiriləcəkdir.\nBütün sənədlərin bütün fasilələrindən silin.\nBasın Kutools > Breaks> Bütün Break'ları Sil. Ekran görüntüsünə baxın:\nAşağıdakı ekran görüntüsündə göstərildiyi kimi sənədlərinizdən bütün fasilələri aradan qaldırmaq istəsəniz, bunu aşağıdakı kimi əldə edə bilərsiniz:\n1. Mövcud sənəddə imleci yerləşdirin və sonra tıklayaraq kömək proqramını tətbiq edin Kutools > Breaks > Bütün Break'ları Sil.\n2. Bütün Break'ları Kaldır'ı tıkladıktan sonra açılan bir informasiya olacaq. Basın bəli bütün fasilələri aradan qaldırmaq istəyirik.\n3. Sonra bütün fasilələri indiki sənəddən dərhal çıxaracaqdır. Ekran görüntüsünə baxın:\nWord'deki bütün səhifə fasiyasını sənəddən tez silin\nWord'deki bütün sütun sonlarını sənəddən tez silin\nWord'deki bütün bölüm sonlarını tez bir zamanda sənəddən çıxarın


Nazirlik: Hazırda Xəzər dənizində kilkə balıqlarının ovuna icazə var | Report.az\nNazirlik: Hazırda Xəzər dənizində kilkə balıqlarının ovuna icazə var "Hazırda Xəzər dənizində kilkə balıqlarının ovuna icazə var"\n“Hazırda müxtəlif istiqamətlərdə aparılan reydlər zamanı 2 000 metrdən uzun sintetik tor yığılıb. İki nəfər qanun pozucusu aşkar edilərək saxlanılıb. Hazırda məsələ ilə bağlı sənədləşdirmə işləri aparılır”.\n“Report” xəbər verir ki, bunu Dövlət Ekoloji Təhlükəsizlik Xidmətinin rəis müavini Bəhruz Məhəmmədov “Ekspert saatı”nda çıxışı zamanı deyib.\nBioloji Müxtəlifliyin Qorunması Xidmətinin rəis müavini Arzu Səmədova qeyd edib ki, hazırda Xəzər dənizində kilkə balıqlarının ovuna icazə var:\n“Digər su obyektlərində kvotalar artıq bitib. Bu il ötən ilə nisbətən kvotaların sayında fərq var idi. Misal olaraq, ötən il sənaye balıq ovuna kvota almaq üçün 178 müraciət daxil olmuşdusa, bu il üçün göstərici 307-ə çatıb”.


“İkinci dalğanın başlamaması üçün karantin tələblərinə əməl etməliyik” – Deputatdan ÇAĞIRIŞ – Yenicag.Az\nAna Səhifə Banner “İkinci dalğanın başlamaması üçün karantin tələblərinə əməl etməliyik” – Deputatdan ÇAĞIRIŞ\n“İkinci dalğanın başlamaması üçün karantin tələblərinə əməl etməliyik” – Deputatdan ÇAĞIRIŞ\nYeni Çağ Media Qrupu – May 08, 2020 - 14:47\n“İqtisadiyyatdakı bərpa olunan aktivliyin saxlanılması və real sektordakı artımın mərhələli şəkildə yüksəlməsi üçün sosial təcrid tədbirlərinə riayət olunmalıdır”.\nYenicag.az xəbər verir ki, bu fikirləri vətəndaşların karantin rejiminin yumşaldılması fonunda müşahidə olunan hərəkətliliyini şərh edən Milli Məclisin deputatı Vüqar Bayramov deyib.\nVüqar Bayramovun sözlərinə görə, karantin tədbirlərinin yumşaldılması heç də sosial təcrid qaydalarının öz əhəmiyyətini itirməsi anlamına gəlməməlidir:\n“Aparılan monitorinqlər göstərir ki, vətəndaşlarımızın bir qismi hətta sosial məsafənin gözlənilməsi tələbinə belə əməl etmir. Bu isə son günlər koronavirusa yoluxanların sayının artmasına səbəb olub.\nPandemiyaya qarşı mübarizə və eyni zamanda, hər bir vətəndaşın sosial təcrid tədbirlərinə əməl etməsi, həm onların sağlamlığı, həm də ölkə iqtisadiyyatındakı yenidən formalaşan aktivliyin qorunub saxlanması baxımından vacibdir.\nÇünki yoluxma sayının artması ikinci dalğanın yaranmasına və karantin qaydalarının daha da sərtləşdirilməsinə gətirib çıxara bilər. O baxımdan, hər birimizin sosial təcrid qaydalarına əməl etməsi vacibdir.\nXüsusilə də, sağlamlığımızın qorunması, iqtisadiyyatdakı bərpa olunan aktivliyin saxlanılması, real sektordakı artımın mərhələli şəkildə yüksəlməsi üçün sosial təcrid tədbirlərinə əməl etməyə və bu məsələdə daha güclü həmrəylik nümayiş etdirməyə ehtiyac var”.


Kleopatranın gildən sehirli maskaları » Qadınla.Com - Qadınlar Birİncidir!\nKleopatranın gildən sehirli maskaları\nTarix: 7-02-2014, 09:29\nGil müxtəlif rənglərdə olur. Lakin klassik maska eyni cür hazırlanır.\n2-3 xörək qaşığı gilin üzərinə 3-4 xörək qaşığı mineral su (qazsız) əlavə edin, 30 dəqiqə saxladılır. Su tam çəkiləndən sonra onu qarışdırın\nvə həftədə bir dəfə bu maskadan istifadə edin.\nQan dövranını yaxşılaşdırır, üzdəki qırmızılığı aradan götürür, üz kapilyarlarının və damarlarının elastikliyini artırır. Tərkibində qırmızı dəmirin oksidi və mis oksidi var. Birinci element tonuslaşdırır,\nikinci isə elastikliyi təmin edir.\nSolğun və qırışmış üzlər üçün loading... 0\nGil maskaları nə üçün tətbiq edilir?


Qazaxstan hadisələrinin gizlinləri | Azadliq\nHome Aktual Qazaxstan hadisələrinin gizlinləri\nQazaxıstan hadisələrinin bəzi gizlinləri üzə çıxmaqdadır. Tokayev deyib ki, ölkənin əsas gəlirləri Nazarbayevin ətrafının əlində cəmlənib və bunlar xalqa qaytarılmalıdır. Bu o demək ki, artıq Nazarbayev hakimiyyətdən tam kənarlaşdırılaraq siyasi təsir imkanları əlindən alınıb və yaxın günlərdə onun klanına qarşı “əcinələrin ovlanması” kampaniyası başlayacaq. Çox ehtimal ki, Nazarbayev artıq ev həbsində saxlanılır və o tam nəzarətdə olduğu üçün Tokayev cəsarətlə ona qarşı belə açıq hücuma edə bilir. Xalq etirazlarının ilk dövründə Nazarbayevin Dövlət Təhlükəsizliyi Şurasının sədri vəzifəsindən kənarlaşdırılması və ona yaxın şəxslərin həbs olunmaları, vəzifədən çıxarılmaları onu göstərir ki, həm də, hakimiyyət daxilində ciddi savaş getməkdədir. Bu savaşın nəticəsi idi ki, Tokayev xalq etirazlarını fürsət bilərək, Nazarbayevi dərhal səlahiyyətlərindən məhrum etdi, ona yaxın şəxslərdən təşkil olunmuş Nazirlər Kabinetini buraxdı.\nBu baxımdan xalq etirazlarının ilk vaxtlarında güc strukturlarının müqavimət göstərməməsi, silahların ələ keçirilməsinə şərait yaradılması və sonradan təşkil olunmuş dağıdıcılıq fəaliyyəti hakimiyyətdəki klanların xalq etirazlarından öz məqsədləri üçün istifadə etməyə çalışmasını nəticəsi idi. Rusiyanın təhriki ilə Nazarbayev klanını ilə savaşa başlayan Tokayevin və onun arxasında duranların əsas məqsədi Nazarbayevi siyasi hakimiyyətdən kənarlaşdırmaq olub. Və bu məqsəd gerçəkləşdi, Nazarbayev klanı ciddi məğlubiyyətə uğradılaraq hakimiyyət Rusiya kuklası Tokayevin əlində cəmləndi.\nTokayevin hakimiyyətdə saxlanılması üçün KTM – nin dərhal hərbi müdaxilə qərarı da onu göstərir ki, Putin milli mövqedə olan Nazarbayevin siyasi hakimiyyətdən tam uzaqlaşdırılaraq, Tokayev kimi kosmopolit birinin əli ilə Qazaxıstanda siyasi hakimiyyəti öz nəzarətinə almağa çalışıb. Nazarbayevin dövründə ölkədən 3 milyon rusun çıxıb getməsi, rus dilinin rolunun aşağı salınması, minlərlə Qərblə əməkdaşlıq edən QHT – nin fəaliyyəti, 94 min gəncin dövlət hesabına Qərbdə oxudulması, Çindən 2 milyon qazaxın ölkəyə köçürülməsi, Avropa və Çin investitsiyalarına ölkə bazarlarının açılması Rusiyanın Qazaxıstan üzərində birtərəfli nəzarət planlarına uyğun gəlmirdi.\nBu gün Tokayevin bir həftə ərzində KTM ordularının Qazaxıstanı tərk etməyə başlayacağını deməsi də, onu göstərir ki, Putinin öz ənənəsinin ziddinə olaraq, bu ölkədən belə tez çıxması Qazaxıstanda milli azadlıq hərəkatının yaranmasının və Tokayevin milli xəyanətkar kimi görünməsinin qarşısını almaq üçündür.


“Zirə”nin perulu futbolçusu: “Səviyyə məni təəccübləndirib” | Futbolxeber.az\nPerulu futbolçu Alvaro Ampuero yeni klubu "Zirə"yə transferi barədə danışıb.\nFutbolxeber.az-ın məlumatına görə, ölkəsinin futbolperuano.com saytına müsahibəsində o bildirib ki, Azərbaycan komandasına keçməklə bağlı hələ bir neçə ay əvvəl söhbət olub. 26 yaşlı müdafiəçisi deyib ki, danışıqlarda müəyyən müddət ləngimə yaranıb: “Mən Azərbaycan barədə heç nə bilmirdim. Sonradan çox şeyi öyrəndim”.\nAlvaro Ampuero “Zirə”nin Perudakı sabiq klubu "Universidad San Martin"ə çox oxşadığını söyləyib: “Mən burada bir neçə məşqdə iştirak etmişəm. Səviyyə məni təəccübləndirib. “Zirə” yeni və yaxşı klubdur. Komandada şərait yaxşıdır. Klubda işlər səliqəli qurulub. “San Martin"ə bənzərliyi var. Hər hansı problem yoxdur. Yaxşı stadionlarının olduğunu da qeyd etməliyəm. Bir sözlə, belə şeylər yalnız Avropada olur, bir az da Cənubi Amerikada”.\nFutbolçu baş məşqçisi Samir Abasovla münasibətləri haqda da danışıb: “Məşqçi mənim bir çox videomu görüb. Ümumiyyətlə, bütün klub mənim karyerama bələddir. Məşqçi ilə danışmışam. O, məni bir neçə mövqedə yoxlayıb. İndi dəqiq hansı mövqedə çıxış edəcəyimi söyləyə bilmərəm”.\nAlvaro Ampuero Peru millisinə mümkün dəvət haqda da danışıb: “Mən hazırda tanınan liqada deyiləm. Ona görə də bu, baş məşqçinin qərarına təsir edə bilər. İndi öz klubuma və Avropada bir neçə il qalmağa köklənmişəm”.


Putin qətiyyətlə dedi ki, buna icazə vermərik – Ərdoğan\nŞad xəbər: Orta aylıq əmək haqqı bu qədər olacaq\nAzərbaycan Respublikasının İqtisadiyyat naziri Şahin Mustafayev Çinin “Huavey” şirkətinin vitse-prezidenti Hou Tao ilə görüşüb.\nNazirliyin mətbuat xidmətindən Axar.az-a bildiriblər ki, görüşdə Ş.Mustafayev Azərbaycanın və Çinin dövlət başçıları arasında qarşılıqlı hörmətə və etimada əsaslanan münasibətlərin ölkələrimiz arasında fəal dialoqun əsasını təşkil etdiyini və ikitərəfli əməkdaşlığın bütün sahələrdə genişləndirilməsində mühüm rolunu vurğulayıb. Çin ilə tranzit daşımaları, logistika, ticarət, investisiya, İKT, turizm və humanitar sahələrdə əlaqələrin inkişaf etdiyini diqqətə çatdıran nazir Azərbaycan-Çin iqtisadi əməkdaşlığının genişləndirilməsi imkanlarından danışıb. Qeyd edilib ki, Çinin Cənubi Qafqazla ticarət dövriyyəsinin 43 faizi Azərbaycanın payına düşür. Çində Azərbaycanın ticarət nümayəndəliyi, ticarət və şərab evləri fəaliyyət göstərir. Azərbaycan-Çin Hökumətlərarası Ticarət-İqtisadi Əməkdaşlıq Komissiyası ikitərəfli əməkdaşlığın genişləndirilməsində önəmli rol oynayır.\nAzərbaycan iqtisadiyyatı barədə məlumat verən Ş.Mustafayev qeyri-neft sektorunun, o cümlədən İKT-nin inkişafının Azərbaycan iqtisadiyyatının prioritet istiqamətlərindən olduğunu və ölkəmizin İKT sahəsində dünyanın tanınmış şirkətləri ilə əməkdaşlıqda marağını diqqətə çatdırıb. Bu baxımdan dünyada aparıcı şirkətlərdən olan “Huavey” ilə əlaqələrin inkişafı üçün potensial genişdir. Bildirilib ki, yüksək texnologiyalarla bağlı Azərbaycanda təşkil olunan sərgilərdə şirkətin məhsulları nümayiş olunur və maraqla qarşılanır.\nİqtisadiyyat naziri ölkəmizdəki sənaye və yüksək texnologiyalar parkları barədə məlumat verərək “Huavey” şirkətini burada yaradılmış əlverişli işgüzar mühitdən yararlanmaqla birgə əməkdaşlığa dəvət edib. Bildirib ki, bununla yanaşı, "Huawei" Azərbaycanda İKT sahəsində fəaliyyət göstərən kiçik və orta biznes nümayəndələri ilə əlaqələrin qurulmasında İqtisadiyyat Nazirliyinin Kiçik və Orta Sahibkarlığın İnkişafı Agentliyi ilə əməkdaşlıq edə bilər.\n"Huavey" şirkəti barədə məlumat verən Hou Tao İKT sahəsində dünyada tanınmış şirkətin 170-dən çox ölkədə, o cümlədən 2002-ci ildən Azərbaycanda fəaliyyət göstərdiyini, ölkəmizdə həyata keçirilən bir sıra layihələrdə iştirak etdiyini vurğulayıb. Şirkətin ölkəmizlə əməkdaşlığın genişləndirilməsində maraqlı olduğunu bildirən Hou Tao Azərbaycan-Çin Hökumətlərarası Ticarət-İqtisadi Əməkdaşlıq Komissiyasının bu ilin fevralında Pekində keçirilən iclası çərçivəsində ölkəmizin nümayəndə heyətinin "Huavey" şirkəti ilə görüşünü xatırladıb. O, qarşılıqlı səfərlərin, aparılan müzakirələrin əlaqələrin inkişafında önəmini qeyd edib.\nGörüşdə "Huavey" şirkəti ilə əməkdaşlığın genişləndirilməsi istiqamətləri barədə fikir mübadiləsi aparılıb.\n2019.06.22 / 23:46\nAzərbaycanda daha bir zavod inşa edilir\nBirjalarda neftin son qiyməti\nAzərbaycan Rusiyaya avtomobil ixrac edəcək\nDolların bügünkü məzənnəsi\nSədnik Paşanın kitabı sərgiyə çıxarıldı - Foto\nAkif Əlizadə bu vəzifəni daşıyacaq\nAparıcı, çalğıçı, rəqqas vergisi başladı\nEmin yaşlı insanlar üçün pulsuz kafe açdı – Foto\nDahi şairimizin oğlu 100 yaşında – Foto\nRusiyada İlham Əliyevin tələbə bileti nümayiş olundu - Video\nAzər Paşa Nemət yenidən sədr seçildi\nBəşirqızıdan Azər Paşa Nemətə: Abutalıbov kimi...\nRusiya ilk ballistik raketi almanlardan oğurlayıb...\nAzərpaşa Nemətov yenə sədr seçildi\nBakıda aksiya: 30 min manatlıq hədiyyə veriləcək\nBu gün unutmayacağım hisslərlə doludur - Tünzalə\nHeydər Əliyev Fondu azərbaycanlıları sevindirdi - Foto\nRöya Prezidentin qərarından danışdı: Bu ad sizindir...\nNüfuzlu universitetin nümayəndəsi ADU-da - Foto\nTopqapıda İrəvanın adı belə saxtalaşdırıldı – Foto\nAzərbaycanlı gənclər ermənilərə ermənicə səsləndi - Video\nTeymur əmiyə ağır itki\nBakıda möhtəşəm konsert - Video\nAzərbaycanlı və gürcü qadınlar Parisdə bir araya gəldi - Foto\nVyetnamın məşhur caz qrupu Bakıda çıxış edəcək\nƏminə Ərdoğan azərbaycanlı rəssamı görüşə çağırdı\nEmindən müstəqilliyimizlə bağlı möhtəşəm ifa - Video\nMübariz Mənsimov gitarada çalıb oxudu - Video\nظریف باکی‌دان سسلندی: آمریکانی بونا مجبور ائدک\nواخت وار ایدی، گؤز یاشی آزادلیق سیموولوی‌دو - شعر\nپئنتاگون: یپگ-یه گؤره تورکییه ایله ساواشمایاجاغیق\nرسولزاده نین یئنی فوتوشکلی اوزه چیخدی - فوتو\nRusiya bu ölkələrə 4 milyardlıq silah göndərir\nBaş nazir “bu gün kimi həbs edim” deyirsə... – Apikyan\nRusiya Afrikanın 20 milyard borcunu sildi\nFHN itkin düşən balıqçı ilə bağlı məlumat yaydı\nRusiya Federasiya Şurasının binası təxliyə edilir\nPutin Ərdoğanla Əsədi görüşdürə biləcək? - Video\nABŞ-dan Ərdoğan-Putin razılaşmasına ilk reaksiya - Video\nTürkiyə Rusiyadan daha çox S-400 almaq istəyir\nƏləkbərov “Saudi Aramko” ilə layihəsini bitirir\nƏhməd Əliyev azadlığa çıxdı, sensasion bəyanat verdi - Video\nRusiya hədələdi: Bu halda türklər onları əzəcək...


Xalq yazıçısı: “Onlara cavab verməyi özümə yaraşdırmadım” - MÜSAHİBƏ\nKulis.az Xalq yazıçısı Mövlud Süleymanlı ilə söhbəti təqdim edir.\n- Xoş gördük, ustad! Az-az görünürsünüz. Yaş, yorğunluq, yoxsa ədəbi inzivaya çəkilmisiniz? Əgər elədirsə, bədii təsərrüfatda nə(lər) var, nə yox?\n- Xoş gördük, Sayad Aran. (Mövlud Süleymanlının üslubuna toxunulmamışdır - S.A.) Görüşümüzə çox şadam... Sualın yerindədi; heç nə... əl-ətəyimi yığışdırmaqdayam, getdiyim yerlərdən qayıtmağım da demək olar. Hər halda əlim doludu, ürəkdən şükür, deyə bilirəm. İndiki yaşda bu çox gözəl duyğudu. Bilməliyik ki, yaşadığı ömür hər kəsin yurdudu, bu yetmiş beş illik ömür də əslində mənim yurdumdu. Qanrılıb baxırsan, yaşadığın ömrü təmiz, yaltaqlıqdan, qorxaqlıqdan, satqınlıqdan, indinin sümük ləkəsi olan acgözlükdən, tamahkarlıqdan uzaq görüb, “çox şükür” deyə bilirsənsə, doğrudan da çox- çox şükürlər! Yazıya (dilə) gətirdiyin "inziva", "bədii təsərrüfat" sözlərindən xoşum gəlməsə də, ilk və son olaraq o dillə də deyim, bədii təsərrüfatda yazmadıqlarım yazdıqlarımdan çox oldu. "İnzivaya çəkilmək" məsələsinə cavabımsa belədir: Vaxt gəlir, vədə bitir, adını nə qoyursan qoy, axşam çağının işığı kimi özünə çəkilməyə başlayırsan...Doğrudan da belədir; hətta deyərdim, özündən də asılı deyil, anladığın ya anlamadığın səmtə çəkilmək. Daralmağını, azalmağını hiss edirsən, durduğun yerdə nə üçünsə darıxmağın, qəribsəməyin də olur. Mənim görünməməyim özünə sığınmaqdı, özün də yazıdan, sözdən ayrı kimsən ki? Onnan başqa nəyin var?!. Vəssalam, yolun qalmır. Yazıya, sözə sığınırsan. Amma keçdiyin yollar mənalarla, halallıqla gedilibsə, bu, yaşamağa dəyər deməkdi... Mənim, açığı, indi özümə daha çox vaxtım gedir, özümü oxumaqla, özümü anlamaqla daha çox məşğulam...\nBir vaxtlar heç bilmirdim neynirəm, yazdıqlarımdan elə bil, xəbərim yox idi. Bu fikri belə ifadə eləmişdim bir zamanlar: "külüngümün səsini eşitməyəndə yazım daha yaxşı alınır"... Bu gün bu, mənim "yaşamağa dəyərimdi"...\n- "Erməni adındakı hərflər" romanında (şifahi söhbətlərimizdə demişəm, indi də təkrar edirəm, romanın belə adlanmasını istəməzdim! Elmi-tədqiqat əsərinin adına oxşayır) türkün ana torpağı olan Qərbi Azərbaycanın (indiki Ermənistan respublikasının) geniş və yaxından, bir övlad sevgisiylə təsvirinə rast gəldik. Eyni zamanda, burda baş verən tarixi faciələrə, ermənilərin törətdikləri genosid siyasətinə şahid olduq. Sözsüz ki, Qərbi Azərbaycan torpaqlarında doğulub boya-başa çatmanız həmin hadisələri canlı, bütün reallığı ilə əks etdirməyinizə səbəb olmuşdur. Bu tarixi faktorun sizin öz taleyinizdə rolunu bilmək maraqlı olardı.\n- "Erməni adındakı hərflər" roman adı kimi mənim üçün də böyük mətləblər daşımır. Mən məsələyə, yəni romanın adına o biri əsərlərimdə olduğu kimi, çox da əhəmiyyət vermədim, daha doğrusu, gərəkli bilmədim. Təkcə "erməni" kəlməsi də kifayət edə bilərdi, çünki mən erməniyə hay yox, erməni dediyim üçün bir müddət dava salanlar arasında böyümüşəm. Bir vaxtlar, yəni mənim məktəbli vaxtlarımda erməniyə erməni desəydin, doğrudan da əsəbiləşəcəkdi, ən azından: erməni özünsən, deyəcəkdi, mən hayam, bir də mənə erməni demə, hay de! Bütün bunları biz öz gözlərimizlə görmüşük. Qocalı, cavanlı erməni deyiləndə hamısı əsəbiləşirdi. "Bizə hay deyin, biz hay millətiyik!" Amma sonralar elə bir vaxt gəldi ki, elə bil, kütləvi olaraq onları başa saldılar. Anlatdılar, anladılar ki, onlara hay yox, erməni olmaq lazımdı...çünki tarixdə hayların mövqeyi yox idi, olsa da çox zəifdi. Beləliklə, "hay" adını hamılıqla həm unutdular, həm unutdurdular. Görün, çox çətin bir məsələni, "hay" məsələsini necə haysız-küysüz həll eləyiblər. Əslində yaşayışları, həyatları da adlarındakı bu, hay - erməni oyunu kimidi, oyundadırlar həmişə. Ona görə də ada çox da fikir vermədim, siz də fikir verməyin..."Erməni adındakı hərflər" romanı mənim yeganə əsərimdi ki, ad elə də böyük əhəmiyyət daşımır, çünki açan kimi hiss edirsən ki, ermənilərə həsr olunub. Bizim kəndlə erməni kəndinin arasında Çaxmaq deyilən dağ vardı, ətəyiylə çay axırdı, Əyriçay. Əslində o dağ, o çay indi də var, ancaq biz yoxuq. Bu çay həm də bu iki kəndin sərhəddi idi. Dağın bir üzündə erməni kəndi Şahnazar, bir üzündə bizim kəndimiz, Cücəkənd. Erməni kəndi, dəqiq bilmirəm, təxminən 18-ci yüz illiyin əvvəllərinə yaxın gəliblər buralara. Kəndin Şahnazar adını da özləriylə gətiriblər. Söylənənlərə görə Şahnazar elə gələnlərin ağasıymış. Onların düşdüyü yerdə Sarıkilsə adında bir tikili vardı. Çox sonralar alban abidəsi olduğunu öyrənəcəm. Sarıkilsənin yanında yurd salırlar. Belə deyirlər ki, gəlmələr ağsaqqallarını bizim ağsaqqalların yanına minnətə göndərirlər ki, izin verin qonşuluğunuzda yurd salaq, elə də yurd salırlar... 50-ci illərdə artıq dəfələrlə böyümüş bir kəndə dönmüşdü. Yaxın keçmişimiz olduğuna görə deyilənlər, söylənənlər hələ də aradaydı.\n- Sanki bir an əvvəl idi: Xalq yazıçısı Mövlud Süleymanlının 70 illiyini qeyd elədik. Müdriklik çağında ümumoxucu rəğbətini, xalq və dövlətin yaradıcılığınıza verdiyi qiyməti gördünüz. Daha beş il keçmiş, 75-ə çatmısınız. Ömrün zirvəsindən olub-keçmişlər necə görünür? Ümumən, bir şəxsiyyət, fərd, insan kimi öz-özünüzlə həsb-hal dəmlərində necə qiymətləndirirsiz, yaşamağa dəyərmi?\n- Bu suala qismən də olsa cavab verdim, məncə. Həmişə yazdıqlarımın, yaratdıqlarımın arasında olmuşam, indi də ordayam. Yazdım- yazmadım, fərqi yoxdu... Yaşamış olduğum bu ömürdə yersiz, səviyyəsiz, xəcalət doğuran bir kəlmə belə yoxdu. Mən bunu bu gün iftixar hissiylə deyirəm. Yaşamağa dəyər - əlbəttə! Bu gün, bu 75 illik ömrümdə öz içimdə tapdığım, yazıb-yazıb rast gəldiyim istedadlı, nəcabətli, hər yerdə, həmişə düzən daşıyan (səliqəsiz görünsə də) xalqıma dərin təşəkkürlərimi bildirirəm, mən onun ağlıyla yaşadım, düşüncəsiylə düşündüm, gücüylə çalışdım. "Yaradana aid olan səmt" adında mərhum dostum Natiq Səfərova həsr etdiyim bir yazım var. Xalq da elə o səmtdədi, Natiq olan səmtdə, daha doğrusu, Natiq də xalq olan səmtdədi. O səmt, o yön-yörə Yaradanındı, ona görə ayağını atan kimi sənin olmur, onu halal zəhmətinlə, təmizliyinlə, "meyli haqqa dolanmağınla" tapa-bula bilərsən. Əslində də belədi... Gerçək olan budu!\n- Yazıçı üslubunuzun xalq dilinə dərindən bağlılığı əsərlərinizdən bəllidir. Dilin saflığını, doğmalığını qoruyan yazıçılarımızdansınız. Hətta bir ara, 1990-cı illərdə "Xəzər" jurnalında "Söz" adlı xalq sözlərindən ibarət lüğət də dərc etdirməyə başladınız. Nə ilə bağlı idi bu?\n- İlk öncə deyim ki, o yazının adı "Söz içində söz" idi. O vaxtlar mən "Bulaq" verilişiylə məşğuldum. Bu veriliş də, dediyim kimi, "Yaradana aid olan səmt" üçün yazılmalıydı, yəni dili də üslubu da, ruhu da yaradana aid... hər şey seçilməliydi, üstü vurulmadan, hay-küysüz, "qarğa məndə qoz var"sız, "Yaradana aid olan səmt"in dili mətbuata gəlməliydi, gəldi... Mən dilimizdəki doğma sözləri gəlmə sözlərdən seçməliydim, hirssiz-hikkəsiz... səmimi olaraq ayırd eləməliydim. Minilliklər boyu ruhuma hopmuş dahiyanə xalq yaradıcılığında olduğu kimi öz sözlərimizi seçmək, öz səsimizi tapmaq... Əgər bu günümüzün özündə də çox-çox dünya dillərində dilimizin təsiri duyulursa, niyə də olmasın... Elə verilişin ilk sayından "əziz" sözünü işlətmədim. "İstəkli" olsun. "İstəkli dinləyicilər"in nəyi pisdi? Beləcə, üzümü Yaradana tutub "Bulağ"ı o səmtə işlədim. Xalq başının üstündən öz doğma səsini-sözünü eşidib kövrələ-kövrələ mat-məəttəl qalmışdı...mən sözün əsl mənasında xəzinə üstə çıxmışdım. El bunu məndən gizlətmədi, əksinə, nəyi var açıb tökmüşdü, çünki mən Ona doğma idim. Biz bir-birimizi tanımışdıq... Elə o vaxtdan arxaik hesab etdiyimiz, amma canı-qanı olan sözləri kitab halında toplayıb "Söz içində söz" adıyla ictimaiyyətə təqdim etdim, amma təəssüf ki, doğmalar əlinə düşmədi...\n- Sizin yaradıcılıq bioqrafiyanızdan danışanlar "Bulaq"dan yan ötmürlər. Buna paralel sual versək, "Bulağ"ın şöhrətində rolunuzu necə görürsünüz?\n- "Bulaq" radio verilişinin şöhrəti birbaşa mənimlə bağlıdı... Doğrudu, bir vaxtlar səs-küy qaldıranlar olmuşdu: biri deyirdi, yığışıb bir yerdə yazdıq, biri deyirdi elə mən yazmışam ki, varam... o vaxt boş sözlərdi, deyib, çox fikir vermədim. Çünki ürəklə görülən bütün işlər yiyəsinə oxşayır; Tanrı üzüsuyuna bağışlasın, mübarək "Bulaq" mənə oxşamağını hələ də itirməyib, sağ olsunlar, Tahir Talıblıyla Əhməd Oğuz iş başındadılar...\n- Tarixi taleyimizin acı səhifələrini təmsil edən Qarabağ müharibəsinin başlanması sanki yaradıcılığınızda müəyyən susqunluğa səbəb oldu.\n- Bu ərəfələrdə imzanız görünmədi, bir neçə "Satqın", "İt dərsi", "Ağacan" hekayələrindən başqa...\n- 2012-ci ildə nəşr olunmuş "And olsun əsrə" kitabınızda ulu öndər Heydər Əliyev haqqında xatirələrinizi oxuduq: "Qırx ilin yeddi görüşü". Və məlum oldu ki, bir çox yazıçılar kimi ulu öndərin sizin də yazıçı taleyinizdə birbaşa rolu olub. Həyatınızın müxtəlif dönəmlərinə təsadüf edən həmin yeddi görüşdən hansı biri ulu öndərin obrazını tamlıqla təsəvvür etməkdə həlledici olub? Və ümumən bu gündən həmin obrazı necə görürsüz?\n- Ulu öndər Heydər Əliyevin gözünün ucuyla baxmağı bəs edərdi ki, yanılmadan ətrafı anlasın, nəinki yazıçıların taleyində, bir xalq, bir millət, nəhayət, bir dövlət olaraq, taleyimizdə əsaslı rolu olub...Ulu öndərə həsr etdiyim "Qırx ilin yeddi görüşü" əsərində ətraflı yazmışam. Onu deyim ki, ilk dəfə Heydər Əliyevi 1963-cü ildə gördüm...O zaman S.M. Kirov adına Azərbaycan Dövlət Universitetinin filologiya fakültısinin 2-ci kursunda oxuyurdum. Bir-iki ilə artıq tələbələr seçilib bir-birimizi tanıyıb, birləşib "dərdləşməyə" başlaqmışdıq. Kirədə qaldığımız erməni evlərində, yataqxana hücrələrində gizlin görüşlər keçirir, get-gedə daha dərin mətləblərə varırdıq; gündəlik, aylıq, hətta illik proqramlar işləmişdik, üzvlük haqqınacan müəyyənləşdirmişdik. Günlərin birində bu gizlin işlərimizdən KQB xəbər tutdu... Mənim o vaxt iyirmi yaşım vardı, bir az az, bir az çox, hamımız o yaş ərəfəsindəydik. İndiki ağlımızla ölçsək, buracan düşünə bilmişdik, buracan, yəni bir addımlıq. Elə də oldu, addımımızı atan kimi tutulduq...İkinci gedən mən oldim, bir də jurnalistika fakültəsindən Hüseyn... Səhər tezdəndi, yataqxananın dördüncü mərtəbəsindəki qapımız döyüldü: - Balakişiyev kimdir? .. Qorxudan keyləşmiş kimiyəm. Mənəm, - deyirəm...\nBaş verən çox şeyləri dərinliyinəcən anlamasam da KQB-nin əslində nə demək olduğunu bilirəm: KQB-nin zərbəsi insanın canına yox, ruhuna tuşlanıb, deyirəm, öz-özümə, elə cəmiyyətin də ruhuna tuşlanıb. Bir var, ölüm, bir də var məhv olmaq... beləcə, məhv etməsə əl çəkməyəcək.\nAlaqaranlıq dəhliz boyu iki adamın arasıyla hara getdiyimi bilmirəm. Qaranlıq düşdüyü hiss edilir. Birdən qapı açılır, getdiyim yerdə, məni içəri ötürürlər, özümə gələnəcən xeyli çəkir... İri pəncərəli geniş otaqdı, mən harda olduğumu anlaya bilmirəm. Yaxın gəl! - Başda əyləşmiş iri cüssəli adam bərkdən gülüb məni yaxına çağırdı...\nMən xırda, titrək addımlarla yaxınlaşdım: "Sovet hökumətini yıxmaq istəyən uşağa bax..." Mən baxışları iliyə işləyən bu zəhmli adamın gülməyini belə anladım, qorxuma pərtlik də qarışdı... Amma belə deyilmiş. Bir-iki sorğu-sualdan sonra onun əksinə sevindiyini- rəğbətini hiss etdim. Bayaqdan bu hissimi ifadə etmək istəyirəm, bu cür təfərrüata varmağım da ona görədir. Onun kim olduğunu da yanından çıxandan sonra bildim: Heydər Əliyev... Onun səsində, sözündə, görünüşündə qəzəb yox idi. O vaxtdan əlli ildən çox keçib, sizi inandırıram ki, mənim hissim doğrudu... Aradan əlli ildən də çox keçib, səsi hələ də qulaqlarımdadı: "...sizin gizlin fəaliyyətinizdən Moskvanın da xəbəri var, amma mən sizi Moskvaya verməyəcəyəm! Ağıllı olun, dünya dillərini öyrənin, gələcəyə hazır olun! Sizin dediklərinizinsə hələ vaxtı çatmayıb" Elə də oldu, sıxıntıdan, təqibdən qurtardıq. Şəxsən məni heç vaxt unutmadı, dəstəyini, köməyini də əsirgəmədi. "Şeytan"a, "Dəyirman"a, "Səs" romanına və s. əsərlərimə görə üstümə yeriyən qaragüruh hücumundan qorudu... Bu müddət ərzində mən dərindən inandım ki, O bizə kömək etmək istəyirdi, etdi də! Yarım əsr bundan öncə cəzası ancaq ölüm olan xatalarda bulunmuş gənclərə üz tutub dediyi sözləri bir də eşidirəm: "...Burda, mənim yerimdə bir başqası ola bilərdi, güllələtdirərdi hamınızı! Bu xalqa sizin kimi oğullar lazımdı..." Gerçəyi budu, "...bir başqası"nın kim olduğunu tanımağımızdı, gerçək olan. Sabahlara hazır olmağımızdır! Qazandığımız bu uğurların, - azadlığın, müstəqilliyimizin qaynağı nədi bəs! Ulu öndərin uzaq görənliklə yaşadığı və gənc nəslə yaşatdığı duyğular deyilmi?!\nÜmummilli liderimiz Heydər Əliyev elə o zamandan içlərdə gedən azadlıq duyğularını hiss edb sevinirdi...\n- Mövlud Süleymanlı bir yazçı kimi, demək olar ki, iki ədəbiyyt epoxası yaşayıb. 1960-1980-ci illər və müstəqillik dövrü ədəbiyyatı. Müqayisələr sizə nə deyir?\n- Mənim üçün bir yazıçı kimi vaxt "izm"lərə ayrılmır, yəni mən yazarkən harda yaşayıram-yaşayım, sərbəst olmuşam. Səmimi sözümdü, başqa cür düşünsəydim, yəqin ki, heç nə yazmamışdım... İndi öz halal, müstəqil dövlətimdə yaşayıram, yalnız əbədi, qayım-qədim olmasını düşünürəm, bunun üçün nə etməkdən başqa heç nə fikirləşmirəm; bir vətəndaş kimi, yazıçı kimi əlimdən nə gəlirsə, ölüm qarışıq, onu eləyim. Doğru sözümdü. Mənim içimdə onsuz da başqa səmt yoxdu. İndi hər şey mənim özümündü, bizimdi, buna görə daha məsuliyyətliyəm. Daha güclü olması üçün doğma dilimizin gücünü qorumalıyam, hamılıqca yabançı sözlərə qarşı olmalıyıq, ictimai yerlərdə işimizə burnunu soxan yad dillərə, hamılıqca yox - deməliyik! Dəyişib daha da gözəlləşən küçələrimizə- sokaklarımıza bəlkə də qəsdən yad adlar qoyub korlayan yad adamlara qarşı indi daha sərtəm! Sərt də olmalıyıq...\n- "Müstəqillik" dediyiniz sizin üçün nədir? Xalqın içtimai-siyasi müstəqilliyi bir qələm adamının fərdi yaradıcılığından necə görünür?\n- Müstəqilliyi tək bir adam üçün də izah etmək olar, bir xalq üçün də. Sonda eyni nəticəyə gələcəyik, ikisində də azad olmaq, azadlıq mənası anlaşılacaq. Fikrimcə, tək bir adam kimi də, xalq kimi də azadlığa hazır olmaq lazımdı. Yəni, bilinməlidi ki, müstəqil olmaq özbaşına olmaq demək deyil; tək bir adam üçün də, xalq üçün də. Azadlığı əslində içindən azad olan xalq qazanır və yaşaya bilir. Müstəqil olub da yaşaya bilməyən xalqlar mövcuddur. Bu cür insanlar da var. Uzağa getməyək, ermənilər azad olan kimi yaşaya bilmədilər, çünki onlar ömür boyu himayəsiz yaşamağı bacarmayıblar... Belə bir məsəl var: "Yalan aparar, qaytarmaz"... ermənilər yalana getdilər. Müstəqillik həm də mənliyi yaşatmaqdı, öz kökün üstə bitib dikəlməyindi.\n- 1979-cu ildə "Azərbaycan" jurnalında dərc olunmuş "Dəyirman" əsəriniz ədəbi həyatımızda dönüş məqamı kimi vurğulanır. Əsərdə sistemin çürüməsi aşkar faktlarla qabardılır. Bundan daha əvvəl sizin problematika etibarıyla daha kəskin "Şeytan" povestiniz dərc olunmuşdu. Bu gün necə fikirləşirsiniz, niyə məhz "Dəyirman"?\n- Biz yaşadığımız real həyat baxımından "Dəyirman"a daha yaxınıq. Hara üz döndərsək, "Dəyirman"a rast oluruq. Belə deyə bilərik ki, "Dəyirman" yolumuzun üstədi, "Şeytan"sa örtülü yerdi, yəni içimizdə...\n- Bu günün ədəbiyyatşünaslıq təsnifatı Mövlud Süleymanlının yaradıcılıq üslubunu bir qayda olaraq magik realizmə aid edir.Yaradıcılıq dəst-xəttinizi hətta Qabriel Qarsiya Markesin təsiriylə bağlayanlar var. Özünüz bu məqama necə qiymət verirsiz? Yaradıcı bəhrələnmə, yoxsa təsir... Mövlud Süleymanlı üslubunun yaranmasında Markesin rolu olubmu?\n- Bu sualı mənə çox veriblər, “yox” demişəm. Düşünərəkdən, yox. Mən Markesi oxuyanda artıq bir çox əsərlərimi yazmışdım. Bu oxşarlıq mənsub olduğumuz xalqdan gələ bilər, xalq yaradıcılığından. "Koroğlu" dastanında belə bir ifadə var: "Koroğlu Qıratın belində elə gəlirdi, elə gəlirdi, elə bil bir dağ idi, buludunu başına alıb gəlirdi..." Özümün anladığıma, bildiyimə görə üslubum burdan gəlir... Amma Markesin Nobel çıxışında deyib ki, mənim Folknerdən təsirlənməyim dağlarımızın oxşarlığından ola bilər...\n- Ümumən necə yadınıza gəlir, qələm təcrübənizin formalaşmasına hansı yazıçılar və daha nələr təsir etmiş?\n- "Dəyirman"dan sonra mübahisələrə səbəb olmuş daha bir əsəriniz "Köç"dü. Romanı təqdir edənlərlə yanaşı, konsepsiysına etiraz edənlər də oldu.Latın Amerikası romançılığından gələn həmin modelin Azərbaycan tarixinə tətbiqinin uyğunsuzluğunu deyirdilər. İndi daha aşkar danışmaq olar. Nəyin "köçü" idi bu?\n- Ümumiyyətlə götürsək, mən yazıda heç nəyi əvvəlcədən qurmuram, istəsəm də heç nə alınmaz. Günümüz, ayımız, anlarımız belə "gözlənilmədən", "qəflətən", "birdən"lərlə doludu, bir an sonra nə olacağını heç kəs bilməz. Mən də nə yazmaq istəyirəmsə ancaq olacaqları gözləyə-gözləyə yazıram. Fikrimdə, düşüncəmdə olur yazıram, bu mənim iç hərəkətimdi. Mənim üçün ən böyük güc, enerji hərəkətin içindədi. Getməsən də, olanları hiss edirsənsə bunun özü də hərəkət deməkdi, səni hansı səmtə istəyirsən aparacaq... 1966-cı ildə 4-cü kursda oxuyurdum, yay tətilində işləmək üçün Ural tərəflərə getdim. Əmioğlularım orda tikintidə işləyirdilər. İlk dəfədir gördüyüm Ural çayı, ətrafı, dağlar, təpələr mənə tanış gəlməyə başladı. Hər şey o qədər doğma idi ki, yaddaşımnan boylanırdı. Hətta Taşqazqan deyilən yamacda çoxlu çiyələyin olduğunu da qabaqcadan bildim... Beləcə, təsadüfən yaddaşımda oyanmış bu tanışlıqdan "Köç" romanı yarandı. Ümumiyyətlə, yazı mərhələsində baş verənlər mənnən irəlidədi, yəni mənnən öndə işin içindən iş çıxmasa yaza bilmərəm. Yaddaşımda, düşüncəmdə yaranan "öz adamlarımın",- bədii obrazların da öz hadisələri olur, yazıya gələnlər də onlardı. Başqa "modellərdən" söhbət belə gedə bilməz.\n- Sizin nasir kimi çap etdirdiyiniz ilk kitab "Ayın aydınlığında" olmuşdur. Yaradıcılığınızı tədqiq edərkən mən bu kitabdakı hekayələrə, "Şanapipik" povestinizə kifayət qədər diqqət yetirmişəm. Zənnimcə, Mövlud Süleymanlı dəsti-xətti burda artıq aydın görünürdü. Bir yandan sosial həyatın çıxılmaz, ziddiyyətli, az qala çığıran problemlərini, o yandan özünəxas nağılçılıq təhkiyəsi ilə nəsrə gətirilən üslub, sanki gerçəklərlə arzular arasında mümkün bir yol axtarırdı. Bir anlığa o dövrə qayıtsanız, sizcə, Mövlud Süleymanlı yaradıcılığında sonradan hansı başlanğıc daha mühüm rol oynadı. Gerçəklərin diktəsi, ya insan arzusu?\n- Mövlud Süleymanlı həmişə yazıçı cəsarəti ilə seçilmiş, əsərlərində zamanın suallarını qoya bilmişdir. Bu baxımdan, fikrimcə, yaradıcılığınızda repressiya mövzusunu qabardan brincilərdən olmusuz. Hələ 1980-ci illərdə "Ceviz qurdu"nda, 1990-cı illərdə "Satqın"da, daha geniş şəkildə "Erməni adındakı hərflər"də XX əsrdə Azərbaycan türkünə qarşı məqsədyönlü repressiyalara diqqət cəlb edilmişdir. Amma belə bir fikir var ki, bu həqiqətlərin təsvirində ədəbiyyatımız həmişə gecikmişdir. Necə qiymətləndirirsiniz, nə ilə bağlıdır bu gecikmələr? Gec ayılmağımız, ya bildiyimizi vaxtında deyə bilməməyimiz?\n- Məncə, biz də hər şeyi vaxtında görüb vaxtında da anlayanlardanıq. Məlum səbəblərə görə, ola bilsin, özümüzü elə aparmışıq, yəni, eşitmədim, görmədim, anlamadım... Bu söhbətlərimizdə də "azadlıq", "müstəqillik" məsələlərinə toxunduq, hamısı ona bağlıdır, bizi əhatə etmiş mühitdən asılıdır. Adlarını çəkdiyiniz yazılarıma görə çox əziyyətlər çəkmişəm. "Dəyirman" povestınə görə isə ağır cəzalardan məni birbaşa ulu öndər Heydər Əliyev qurtardı.\n- Belə bir fikir var ki, müasir ədəbiyyatımızda türklüyün, türkçülüyün təbliğatçılarındansınız. Hətta ədəbi tənqiddə belə bir fikrə rast gəldim ki, konseptual milliyyətçilik mövqeyiniz əsərlərinizi dünya kontekstinə çıxarmaqda bir maneədir. Nə dərəcədə razılaşırsız bu fikirlərlə?\n- Yaradıcılığınız haqda tədqiqatlarda Azərbaycanla bağlılığınız türkçülüyün etnoqrafik mənzərəsini əks etdirməyiniz xüsusi vurğulanır. O cümlədən, Mövlud Süleymanlı yaradıcılığında "su", "torpaq", "od", "dəyirman", "səs" və s. arxetiplərin, türk mifolojisindən gələn şamançılıq mistikasının canlı təsviri "Şeytan", "Dəyirman", "Köç", "Yel Əhmədin bəyliyi", "Səs"və s. əsərlərinizdən məlumdur. Müstəqillik illərində də bu amil və motivlər əsərlərinizdə müxtəlif kontekstlərdə olsa da eynən qorunub saxlanır. "Erməni adındakı hərflər"də də, "Teymurlar" povestinizdə də xalqımızın etnoqrafik zənginliyini üzə çıxaran "Yer üzünə məktub" tarixi-fəlsəfi- etnoqrafik yaşantılarınızda da. Aktuallıq öz yerində. Belə bir israr və ardıcıllıq nəylə bağlıdır? Bu mənada yazıçını narahat edən, məşğul edən, yenə nələrsə varmı?\n- Tanıyanlar bilir, mən dəyişməz adamam. Bu qədər yaşadım və bu qənaətə gəldim. İndiki şəraitdə dəyişmək yaxşıdı-pisdi deyə bilmərəm, amma onu bilirəm ki, mənim bacardığım iş deyil... Şairlik çıxmasın, yazdığım yazılar içimin mənzərəsidi, dəyişə bilməz, nə var, necə var, odur! Dünən azad deyildim, eləydi, bu gün azadam, dəyişim, belə yazım.Ona görə də bu gün fəxrlə qalxıb deyə bilirəm və deyirəm ki, mənim utanc gətirən, dəyişiləsi bir kəlməm də yoxdur. İndiki narahatçılığımı soruşursuz. Əlbəttə insan yaşayırsa deməli, narahatçılığı da yaşayır. Hər bir insan üçün öz inamı həm də özünün and yeridi: - İnandığım haqqı, inandığıma and olsun! - deyib and içir. Ümumxalq dilində də ifadəsi var: "İnan inandığına...!" Dəyişmək, başqa adam olmaqsa, inamın itdiyi yerdə baş verir. Mən heç vaxt inamımı itirməmişəm... "Yer üzünə məktub"u doğrudan da səmimi-qəlbdən Yer üzünə yazmışam, tanıdım-tanımadım, indinin də yox, yüz illərin, min illərin dahilərinə yazmışam. Dünya xalqlarını özü qədər tanıyıb, vəsf edib əbədi olaraq yaşadan, sevən, yol göstərən sənətkarlara yazmışam: Sən məni bir millət olaraq tanı. Qeybətlərlə, dedi-qodularla yox, yaradıcılığıyla, yaratdıqlarıyla tanı!\n- Belə bir ümumiləşdirici sual: Sizin yaradıcılığınızdan bəhs edənlər əsərlərinizdə bir "kamerton həssaslığı" olduğunu vurğulayırlar. Məsələn, 1980-ci illərin yad səslərini üzə çıxarmağa imkan verən "Duzsuzluq", "Səs", "Günah duası" həm də sosial diaqnozları müəyyən edirdi. Sizcə, mövzuları zaman diktə edir, ya yazıçı?\n- Xəbəriniz olsun ki, mən özünü tərifləməyi işgəncə içində keçirirəm. Əsərlərimdəki "kamerton həssaslığı"nı görüb duyanların özlərinə daha dərin təşəkkürlər düşür. Deyim ki, mənim özüm hər cəhətdən çox həssas adamam, göz yaşlarımacan gəlib çıxan, ordan da yazılarıma yayılan həssaslıq... Zaman-vaxt əslində həmişə daha çox kəsirləri, intizamsızlığı, nöqsanları diktə edir. Vaxtın diktəsinisə vaxtın dilini bilənlər anlayır. Doğru anlayanlar da özünün yox, vaxtın sözünü demiş olur...\n- Bu gün Mövlud Sülemanlının zahirən ədəbi-ictimai fəallığı görünmür. Halbuki, sovet dönəmində "Azərbaycan" kimi əsas ədəbiyyat jurnalımızın nəsr şöbəsinə uzun müddət başçılıq etmisiniz. Doğrudur, bir neçə il qabaq AYB-nin Novruz müsabiqəsi də sizə tapşırılmışdı. Mənfi rezonanslar olsa da, nəticələri müsbət qarşılandı. Ədəbi müsabiqələrə münasibətiniz?\n- Ədəbi müsabiqələrə münasibətim çox yaxşıdı; sağlam olsa, əlbəttə. Çünki müsabiqə, bütün hallarda iş deməkdi, görülən işlərin araya-ərsəyə gəlməyidi. Əsas aradakı işlərə olan münasibətdi və düşünsək ki, Yer üzü də əslində belə münasibətlər üstündə bərqərardı, nə demək istədiyim tam aydın olar. Novruz müsabiqəsi haqda onu deyim ki, əsas nəticədi, yaxşıdrsa heç nəyə baxmadan alqışlamaq lazımdır. Zahirən ədəbi-ictimai fəallığım görünmür deyirsiniz. Mənə zahiri fəallıq lazım deyil... Məcburam deyəm ki, mən cox ciddi yaradıcılığı olan müəllifəm. Bu, hər şeydən əvvəl mənim fəallığıma görədir. Sizdən haşa, elə səviyyəyə çatmışıq ki, gündə bir paltar geyinib telekanallarda ağzına gələni danışanları ictimai fəal adlandırırıq, yazıçı olmadığını görüb, günahkar Mövlud Süleymanlıdı, deyib, "fəallıq" eləyənləri ictimai-bədii fəal adlandırırıq, öz abrına qısılıb susan Süleymanlınınsa elə bilirik sözü qurtarıb.\n- Bu məqamı həm də ona görə yadınıza salıram ki, müstəqillik illərində "daldan atılan daş" qismindən "Azərbaycan" jurnalındakı fəaliyyətinizi qaralayan, əleyhinizə kifayət qədər fikirlər də səsləndi. Bir qayda olaraq belə həmlələri susqunluqla qarşılayırsınız. Sözünüzmü yoxdur, ya sadəcə ötüb keçənlər barədə danışmaq istəmirsiniz?\n- Ədəbi tənqidin fikri belədir ki, erməni xislətini sizin qədər dərk edən ikinci bir yazıçımız yoxdur. Sizcə, ağrılarını yaşadığımız Qarabağ müharibəsinin sonucu necə olacaq? Azərbaycan Prezidentinin var gücü ilə çalışdığı sülh yolu ilə erməniləri yola gətirmək mümkün olacaqmı?\n- Möhtərəm Prezidentimiz İlham Əliyevin bu mənada da fəaliyyətindən razıyam. Qarabağ münaqişəsinin sonu bizim istədiyimiz kimi olacaq, buna şübhəm yoxdu. Prezidentimizin bu məsələylə də bağlı atdığı addımlar belə düşünməyə və inanmağa əsas verir. Məncə belə uca məqamlarda vaxt, vaxtı anlamaq, duymaq əsas mərhələ sayılmalıdı ki, belə də var. Başlanğıcdan vaxtdan düzgün istifadə edildi. Ən əsası hiss edildi, anlaşıldı, vaxtın səmtini, yetişməyini gözlədik, yalnız ondan sonra danışdiq. Vaxtın dilini bilmək, vaxtın sözünü demək, budur! Nə tez, nə gec... səbrlə gözləmək! Vaxt bunu diktə edirdi, çünki biz, vaxtı özümüzə işlətməyi bacarmışdıq... Xatırlayaq: 1990-cı illərin əvvəlləri, xarici səfərlərin birində ulu öndərə sual ünvanlanır. Bildiyimizə görə siz əslən Zəngəzur mahalındansınız? Dünya, içi biz qarışıq, nəfəs dərmədən bir anlığa donub qalıb, cavab gözləyir. Cavabsa vaxta bağlıdır, çünki bizlərdə belə bir məsəl var, ulu öndər bilməmiş deyil: "Hər şey vaxta baxar, vaxt heç nəyə baxmaz"... "Vaxtı deyil hələ..." Ulu öndər cavabdan yayındı. İllər keçdi, hər şeyi içinə alan vaxt öz əbədi səliqə-sahmanıyla keçib çox düyünləri açdı, qaranlıqları aydınlığa çıxartdı. Ulu öndərin, - atanın yolunu şərəflə davam etdirən oğul - İlham Əliyev siyasi çıxışlarının birində yenə Vaxtın sözünü, - qonşu dövlətlərin dəstəyiylə ermənilərin ələ keçirib yurd saldıqları Zəngəzur, Göyçə və İrəvan xanlığından danışıb dünyanı təəccübləndirdi... Bütün bunlar vaxtında və yerində atdığımız addımların sayəsində qazanılan uğurlardı ki, gətirib bizi Aprel qələbələrinə çıxartmış oldu. Mən bu Qələbəni öz vaxtında Ali Baş Komandan İlham Əliyein tarixi əsəri adlandırdım. Elədir ki var. Mənli- mənsiz tarix bunu belə də qəbul edəcək. Ona görə də Qarabağ müharibəsinin nəticəsinə nikbin baxıram. Burda bir millət-xalq olaraq, erməni amili də var; bir-birinin ardınca elədikləri səhvlər göz qabağındadı: yuxarıda dediyim vaxt anlayışından uzaqdılar, heç nəyə baxmadan yalanı gerçəyə qatıblar və siyasətdə bunun fəlakət olduğunu bilmirlər. Bu haqda bir atalar sözüylə cavabımı bitirirəm: "Yalan aparar, qaytarmaz"...Yalanlar, uydurmalar, saxtakarlıq erməniləri hələ də alıb aparmaqdadır.\n- Bir nasir kimi məşhurlaşandan sonra çoxları unutmuşdu ki, Mövlud Süleymanlı ədəbiyyata "Bir ünvan" adlı şeir kitabıyla gəlmişdir. Şeirə münasibətinizi bilmək istərdim. Həm də... yenə şeir yazırsızmı?\nGün gələr, açılar alnında\nGün gələr, çəkilib gedər,\n- Dəfələrlə vurğuladığım kimi, kifayət qədər ictimai rezonansı olan yazıçısınız. Bununla bağlı ənənəvi bir sual. Bu gün ədəbi tənqidin yaradıcılığınıza münasibətindən razısınızmı? Ümumən, ədəbi-tənqidi fikir yaradıcılığınıza münasibətdə nəyisə qaçırmamışdır ki?\n- Sizin nəzərdə tutduğunuz ədəbi-tənqid mənim üçün bir mühit kimi yox, ayrı-ayrı ünvanlar şəklində var. Zaman-zaman məni hər cür qaragüruhdan qoruyan, həmişə də hörmət və sayqı bəslədiyim bu ayrı-ayrı ünvanlar niyə mühit yarada bilmədilər; təəccüblü olduğu qədərində də kədərlidir. 1970-ci illərin sonlarında böyük şairimiz Rəsul Rzanın yazdığı "Dəyirman dərdi" məqaləsi, öz səviyyəsi, sağlam düşüncəsi, obyektivliyi ilə seçildi və "Dəyirman" povestini müdafiəyə qalxdı. 1980-ci ildə "Köç" romanının nəşrindən dərhal sonra Bəxtiyar Vahabzadənin yazdığı "Mövlud Süleymanlıya açıq məktub"u, Anarın, Elçinin, Vaqif Yusiflinin, Kamil Nərimanoğlunun, Sayad Aranın, Elnarə Akimovanın, Bəsti Əlibəylinin, Anar Mahmud oğlu Niftəliyevin mənim yaradıcılığıma həsr olunan ağıllı məqalələri, həm də ümumi ədəbiyyatımıza aiddi, desək də, bizdə mövcud olan ədəbi-tənqidi fikrini bir mühit kimi ifadə etmədi. Mən belə fikirləşirəm ki, indiki ədəbi-tənqid mənə hazır deyil. Açığı, bilmirəm, nəylə bağlıdı. Heç nə, mənim şəxsən özümü unudub, götürüb yazılarımı oxumalıdırlar. Ordan-burdan eşitməklə, ala-yarımçıq fikir demək olmaz. Hamıya cansağlığı arzulayıb səmimi olmağımızı arzulayıram.\n- 75 yaşlı Mövlud Süleymanlının yaradıcılığında özgə, ədəbiyyatla daha nə qədər təmasda olmağı maraqlıdır. Yəni mütailəniz, cari ədəbi prosesə münasibətiniz? Gəncliyi izləyə bilirsizmi? Ədəbi gəncliyə və ümumən ədəbi sabahlarımıza baxışlarınız?\n- Bir vaxtlar yaradıcılığıma belə bir epiqraf götürmüşdüm: "...mən sevməkdən və yazmaqdan başqa heç nəyi yaxşı bacarmıram..." Bilək ki, düşünməyin də hardasa yazmağa bənzəyən məqamları var. Nə vaxtsa cavablarımın birində demişəm: "Mən yazmıram deyəndə də yazıram..." Bir az mücərrəd alınsa da, iç məsələləridi, dərindən düşünsək, anlamaq olar. Yaxşı yazılara həmişə can atmışam, axtarmışam. Yaxşı çətin tapılandı, ona görə də dönə-dönə oxuduqlarım var. Gəncliyi dərindən izləmək mümkün deyil, çünki özünü elə aparır ki, elə bil görünmək istəmir. Bununla belə, istedadlı olduğu bilinir. Ona görə də ədəbi gəncliyin sabahına inanıram.\n- Belə bir təsəvvür vardır ki, yazıçı daim yazır. Bu belədirmi? Mövlud Süleymanlı yenə də yazırmı? Ya artıq sözünü demiş hesab edir?\n2018 yanvar-fevral, “Ədəbiyyat qəzeti”\nSöhbətləşdi: Səyyad Aran


Kişineu: 20 yanvarın faciəli hadisələrinə həsr olunan mitinq\n22:08 20 Yanvar 2015\nYanvarın 25-də Moldovanın ictimai təşkilatlarının – Gənclərin Əməkdaşlıq Mərkəzinin və Moldova Respublikasının İctimai Palatasının təşəbbüsü ilə Kişineu şəhərinin mərkəzində, Böyük Ştefanın abidəsi önündə Bakıda 20 Yanvar faciəsinin 25-ci ildönümünə həsr edilmiş mitinq keçirilib.\nBu barədə AzərTAc-a Azərbaycan Respublikasının Moldovadakı səfirliyi məlumat verib.\nMitinq iştirakçıları əvvəlcə şəhidlərin xatirəsini bir dəqiqəlik sükutla yad ediblər. Moldova Respublikasının İctimai Palatasının rəhbəri Dmitri Xaritonov və Gənclərin Əməkdaşlıq Mərkəzinin başçısı Dmitri Roybu mitinqin çoxsaylı iştirakçıları qarşısında çıxış ediblər. Bildiriblər ki, sovet ordusunun iri hərbi hissələrinin, daxili qoşunların və xüsusi təyinatlı dəstələrin Bakıya soxulması xüsusi qəddarlıq və görünməmiş vəhşiliklə müşayiət olunub. Dinc sakinlərə divan tutulub, yüzlərlə insan öldürülüb, yaralanıb, itkin düşüb.\nVurğulanıb ki, qoşunların Bakıya və respublikanın rayonlarına qeyri-qanuni yeridilməsi nəticəsində 147 nəfər öldürülüb, 744 nəfər yaralanıb, 841 nəfər qanunsuz həbs edilib, çoxları itkin düşüblər. Xüsusi vurğulanıb ki, totalitar rejimin məqsədi Azərbaycan xalqının müstəqillik və ərazi bütövlüyünü qorumaq cəhdlərini boğmaq idi.\nAnma mərasimində çıxış edən Azərbaycanın Moldovadakı səfirliyinin müşaviri İlham Ağayev, Moldova Respublikasının ombudsmanı Aureliya Qriqoriu, Azərbaycanlılar Konqresinin prezidenti Vüqar Novruzov bildiriblər ki, 1990-cı il yanvarın 20-si Azərbaycanın müstəqilliyi və ərazi bütövlüyü uğrunda mübarizə tarixinin qəhrəmanlıq səhifəsinə çevrilib. Biz bu gün Moldovada həmin faciənin şəhidlərinin xatirəsini yad etməklə xalqlarımız arasında həmrəyliyi və dostluğu möhkəmləndiririk. Mitinqin çoxsaylı iştirakçılarına hüzn tarixinə həsr edilmiş məlumat xarakterli materiallar paylanılıb.\nQeyd edək ki, bu mitinq Bakıda 20 Yanvar faciəsinin 25-ci ildönümü münasibətilə Moldovada keçirilən tədbirlərin yekunu olub. Buna qədər Kişineuda 20 yanvar faciəsi ilə bağlı ictimai dinləmələr keçirilib, nüfuzlu “Ekspert novostey” qəzetində böyük məqalə dərc edilib.\nKişineu 20 yanvarın faciəli hadisələrinə həsr olunan mitinq


Misirin Azərbaycandakı səfirliyinin nümayəndəsi AU-da – www.din.az\nFoto xəbərMisirin Azərbaycandakı səfirliyinin nümayəndəsi AU-da\n“Azərbaycan Universiteti çoxşaxəli beynəlxalq əlaqələrin qurulmasına böyük əhəmiyyət verir”.\nMisir Ərəb Respublikasının Azərbaycandakı səfirliyinin mədəniyyət attaşesi və Misir Mədəniyyət və Təhsil Əlaqələri Mərkəzinin müdiri Əhməd Sami Elaydi Azərbaycan Universitetinin rektoru Səadət Əliyeva ilə görüşüb.\nDin.az xəbər verir ki, görüşdə Azərbaycan Universiteti ilə mərkəz, eləcə də Misir universitetləri arasında mümkün əməkdaşlıq perspektivləri və istiqamətləri müzakirə olunub.\nRektor Səadət Əliyeva qeyd edib ki, rəhbərlik etdiyi ali təhsil müəssisəsi çoxşaxəli beynəlxalq əlaqələrin qurulmasına və genişləndirilməsinə əhəmiyyət verir və daim diqqət mərkəzində saxlayır. Tələbələri üçün xarici tərəfdaş universitetlərdə təqaüdlü təhsil və akademik təcrübə imkanları yaradan Azərbaycan Universiteti ikili diplom proqramlarının həyata keçirilməsini strateji hədəf kimi müəyyənləşdirib.\nMərkəzin müdiri Əhməd Sami Elaydi iki ölkə arasında dost münasibətlərin inkişafından və ikitərəfli təhsil əlaqələrin inkişafına töhfə verməkdən böyük məmnunluq duyacaqlarını bildirib.\nGörüşdə Azərbaycan Universitetinin Beynəlxalq əlaqələr şöbəsinin müdiri Bəxtiyar Bədəlov da iştirak edib. / Qafqazinfo.az


Kulis.az Əməkdar incəsənət xadimi, professor Ziyadxan Əliyevin Xalq rəssamı Eldar Mikayılzadə haqqında yazdığı "Unikal xalçalar müəllifi" yazısını təqdim edir.\nÇoxəsrlik tarixə və zəngin bədii ənənələrə malik olan Azərbaycan xalçaçılığının dünya mədəniyyətində önəmli yer tutması danılmazdır. Onun lap qədim yaradıcılarının adları bizə bəlli olmasa da, onların elə zamanında bu el sənətini el şöhrətinə çevirdikləri birmənalıdır. Gözəllik duyğularını ilmələrlə ifadə edən həmin yaradıcıların bədii irsi barəsində XX əsrdən başlayaraq tədqiqat işlərinin aparılması xalça sənətinin tarixi və özünəməxsus estetikası barəsində müəyyən bilgi əldə etməyə imkan vermişdir. Məlum olmuşdur ki, iyirminci yüzilliyin ortalarında bu sənətin elmi əsaslarını yaradan və onun tədrisini respublikada gerçəkləşdirən Lətif Kərimovun sayəsində qədim el sənətimizin layiqli davamçılarının yetişməsini şərtləndirmişdir. Onlardan biri də haqlı olaraq bu gün xalçaçılq sənətimizin lideri hesab olunan Xalq rəssamı Eldar Mikayılzadədir...\nO, əvvəlcə məşhur “Əzimzadə məktəbi”ndə təhsil almaqla rəngkar ixtisasına yiyələnmişdisə, bundan sonra onu respublika ali təhsil ocaqlarında yenicə tədris olunan xalçaçılıq cəlb etmişdi. Rəngkarlığa sevgisinin güclənməsində dahi mənzərə ustası Səttar Bəhlulzadə ilə ünsiyyətinin böyük rolu olmuşdusa, o, ilmələrin bədii-texniki sirlərini böyük xalça ustası Lətif Kərimov və Cəfər Müciridən öyrənmişdi. Maraqlıdır ki, gənc rəssam elə ilk toxuculuq nümunələrini yaradanda, müxtəlif tutumlu bu əsərlərin estetikasında onun xalçaçı və rəngkar duymunun nəticələri duyulmaqda idi. Bu günə kimi də ərsəyə gətirdiyi xalçaların bədii həllində miniatür üslubu estetikasından incəliklə istifadə edən sənətkarın əsərlərinin ümumi tutumunda bu qovşağın uğurlu nəticələri görünməkdədir...\nEldar Mikayılzadənin ilk böyük sənət uğurunu hələ tələbəlik illərində qazanması çoxları üçün gözlənilməz olsa da, onun özü üçün bu, daha məsuliyyətli nəticələrə yönəli apardığı davamlı axtarışların ilk işartısı idi. Onun hələ tələbəlik illərində ictimailəşdirdiyi “Şəbi-hicran”(1981) xalçası doğrudan da milli xalçaçılığımızda yeni söz idi. Ona görə də iki il sonra həmin xalçanın Bakıda keçirilən Şərq xalçaları üzrə Beynəlxalq simpozium (1983) iştirakçılarını da heyran etməsi təbii oldu. Bu ilk uğur ona daha ciddi bədii tapıntılara imza atmaqda yardımçı oldu desək, yanılmarıq.\nHazırda görkəmli xalçaçı-rəssamın bədii irsini təşkil edən çoxsaylı süjetli və ornamental xalçaların bənzərsiz estetikaya malik olmaları da onun tələbəlik illərindən başlanan peşəyə yaradıcı yanaşmasının sonrakı illərdə də uğurla davam etdirilməsinin göstəricisidir. Onun müxtəlif illərdə yaratdığı “Şəbi-hicran” (1981, 2006), “Nağıllar aləmi” (1983), “İslam” (1992), “Təbriz” (1993), “Bürclər” (1994), “Xilaskar” (1995-1997), “Üç din” (1998), “Səttar” (1999), “Bismillahir-rəhmanir-rəhim” (2001), “Üç peyğəmbər” (2003) və s. nadir sənət nümunələrini xatırlasaq, onda daima axtarışa meylli olan ustadın ən tələbkar sənət xiridarlarını belə heyrətləndirəcək xalçalar yaratmağa imkan verən yaradıcılıq potensialına malik olduğunu xüsusi vurğulamalıyıq. Rəssamın son on ildə ərsəyə gətirdiyi “Yaranış” (2010), eləcə də “Kəhkəşan” və “Səttarın arzusu” (hər ikisi 2012) xalçaları da bunun təsdiqidir.\nYuxarıda adları çəkilən xalçaların hər birində onun müəllifi qarşısına müxtəlif yaradıcılıq məsələlər qoyduğundan və onları uğurla həll etdiyindən sənət incilərinə çevrilən bu sənət nümunələri həm cəlbedici, həm də düşündürücü görünürlər. Bəzi əsərləri şərh etməklə buna əmin olmaq mümkündür. Hazırda Azərbaycan Xalça Muzeyini bəzəyən “Şəbi-hicran” xalçası adından da göründüyü kimi dahi Məhəmməd Füzulinin sənət dünyasına həsr olunub.\nAsimmetrik kompozisiyada şairin və onun şah əsəri sayılan nakam məhəbbət dastanı “Leyli və Məcnun”un qəhrəmanlarının talelərinə tutulan fəlsəfi-obrazlı “bədii güzgü” bütün mənalarda yeni idi. Xalçanın bədii örtüyünü təşkil edən əksər elementləri – ağacların, qayaların, buludların ikimənalı rəmzi görkəmi əsəri sirli-soraqlı etməklə yanaşı, həm də heyrət mücəssəməsinə çevrilməsini şərtləndirib. Buludların həm də şairin dilindən süzülən məşhur beytə çevrilməsi, ağacın gül açmış çiçəklərinin Füzulinin bəyaz çalmasını və saqqalını, qayaların çöhrəsindəki qəm yüklü əzalarının cizgilərini, ağac gövdələrinin söz xiridarının geyimini əvəz etməsi çox maraqlı və düşünülmüş bənzərsiz bədii həll tapıntısı idi. Mərkəzi kompozisiyaya daxil edilmiş digər obraz və elementlərin hamısının da müəyyən fəlsəfi məzmun daşıdığını nəzərə alanda, əsərin çox tutumlu bir nümunəyə çevrildiyini yəqinləşdirmək olur.\n2006-cı ildə yenidən “Şəbi-hicran” kompozisiyasına qayıdan rəssam əvvəlki əsərdə eləyə bilmədiklərini burada reallaşdırmaqla, özünəməxsusluğu və ecazkarlığı danılmaz olan sənət nümunəsi yaratmağa nail olmuşdur. Başqa sözlə desək, bir vaxtlar duyulası sirliliyinə görə “gələcəyə göndərilmiş məktub” ayaması qazanmış xalça sənətinin qeyri-adiliyi göz qabağında olan töhfələrlə zənginləşdirməyin mümkünlüyünü sərgiləmişdir. “Şəbi-hicran” xalçası əfsanəyə dönmüş məhəbbətlə Füzuli poeziyası arasında obrazlı bir körpüyə bənzəyir, desək, yanılmarıq...\nMürəkkəb kompozisiyalı, çoxfiqurlu “Yaranış” əsərinin süjet xəttini isə xalçanın yaranma tarixçəsi, başqa sözlə desək, qoyunların otarılmasından hazır xalçanın bazarda satılmasına qədər uzanan bir yolu əhatə edir. Müəllif özlüyündə çox maraqlı olan bu prosesi ardıcıllıqla izləməklə ona ilk dəfə xalçaçılığın özündə cəlbedici və yaddaqalan bir bədii görkəm verməyə nail olub. Əsərin ən maraqlı xüsusiyyəti süjetlər məcmusunun rəssam tərəfindən yeni xalçanın kağız üzərindəki çeşnisi kimi təqdim edilməsidir. Başqa sözlə desək, zənginliyi ilə seçilən bu təsvir qurulmuş hananın üzərindədir. Onu da qeyd edək ki, yüzlərlə ecazkar xalçanın toxunduğu bu dəzgah özünün yaratdığı sənət növündə ilk dəfə olaraq məhz bu əsərdə görüntüyə gətirilib...\n2012-ci ildə Eldar Mikayılzadə “Səttarın arzusu” və “Kəhkəşan” əsərlərini tamamlayıb. Dahi mənzərə ustasına həsr olunmuş xalçada o rəssamın 36 rəngkarlıq əsərinin fraqmentlərini bir araya gətirməklə, Azərbaycan təbiətinin ümumiləşdirilmiş obrazını yaratmağa nail olub. Əslində çoxsaylı əsərlərdən “məcmu”, “qurama” və yaxud “kollaj” yaratmaq elə də çətin bir proses deyil. Ancaq xalçaçı-rəssam çox fərqli bir bədii vasitədən istifadə etməklə, bu çoxsaylı fraqmentlərdən bütövlüyü danılmaz olan yeni bir mənzərə yaradıb. Onun qənaətincə, “Səttarın arzusu” yalnız bu bədii tutumda ola bilərdi. Odur ki, bu əsər də dahi mənzərə ustasının digər tabloları kimi cəlbedici və duyğulandırıcıdır...\nSənətkar elə həmin il çağdaş dünya incəsənətində oxşarı olmayan “Kəhkəşan” xalçasını tamamlamaqla, yaradıcı potensialına və təxəyyül sonsuzluğuna görə doğrudan da bu gün bənzərsiz olduğunu bir daha təsdiqlədi. Bu bənzərsizliyi şərtləndirən başlıca səbəb-nəticə azərbaycanlı sənətkarın dünya xalça sənətinə çoxəsrlik fasilədən sonra bədii həllində çoxsaylı qiymətli daş-qaşlardan istifadə olunan toxuculuq nümunəsi bəxş etməsidir. Toxunuşunda pambıq, yun, ipək və qızıl saplara tapınılan xalçada qiymətli daş-qaşlardan istifadə olunub. Başqa sözlə desək, kompozisiyaya müvafiq olaraq xalçanın naxış örtüyündə 725 ədəd feonit və svarov daşlarını (ağ, sarı, mavi, yaşıl və qırmızı rəngin yeddi çaları) görmək və onların bədii-estetik gücündən zövq almaq mümkündür. Bu yerdə xalçanın texniki baxımdan heç də asan ərsəyə gəlmədiyini vurğulamaq istərdik. Belə ki, xalçada işlədilən 725 qiymətli daşın iplərin əhatəsində etibarlı oturuşu yalnız onların qızıl arğac üzərində “zili” texnikası ilə əldə olunub. Bu alt arğaclara və daşlara isə 1,382 qram qızıl işlədilib.\nEldar Mikayılzadənin 2018-ci ildə yaratdığı “Şəki xalçaları” silsiləsini isə milli dekorativ-tətbiqi sənətimizi zənginləşdirən yeni və unudulmaz səhifə hesab etmək olar. Belə ki, o, bununla da məlum dörd xalça qrupuna özünəməxsus estetikaya malik olan yeni bir qrupun əlavə olunmasını şərtləndirmişdir. Sənətkarın “Şəki xalçaları” silsiləsini dəyərləndirməli olsaq, onda öncə onun müəllifinin gələcək çeşnilərin bədii tutumunu təşkil edəcək təsvir və naxışların seçimində bilavasitə yerli mühitin bədii qaynaqlarına tapındığını qeyd etməliyik. Daha dəqiq desək, ictimailəşən on üç xovlu xalçanın məna-məzmun yükünü Şəkidəki iki məşhur tikilinin – Şəki Xan sarayının və Hüseyn xan imarətinin (Şəkixanovların evi) interyerində istifadə olunmuş tərtibat ünsürlərindən tərtib olunmuşdur. “İlin fəsilləri”, “Ləçək-turunc”, “Nar ağacı”, “Adəm və Həvva”, “Şəbəkə”, “Bəndi-Rumi”, “Göllü”, “Xan ovu”, “Ovçuluq”, “Döyüş” və s. xalçalarının çeşniləri də bunun təsdiqidir.


16 aprel, 2019 [17:24]\nMehribandır- haradan gəlib, harada olduğunu və sonda haraya gedəcəyini bilənlərin adətidir…\nTəvazökardır- insanı sevdirən ilahi rəngdən onda da var…\nMəzəli söhbətləri ilə ürəkləri fəth edən bu insanın xətri çox adamın yanında əzizdir. O, 1959-cu ildə müəllim ailəsində doğulub. 1976-cı ildə orta məktəbi əla qiymətlərlə bitirərək indiki Azərbaycan Tibb Universitetinə qəbul olunub. Oranı fərqlənmə diplomu ilə başa vurub. Həkim-cərrah ixtisasına yiyələnib.\nGünlərin bir günü 65 yaşlı bir xəstə qarın boşluğundakı ağrılarla ona müraciət edir. Müayinə zamanı məlum olur ki, həmin xəstədə mədəaltı vəzinin xərçənginin ağırlaşmış formasıdır. Damarlara sirayət edən törəmə qonşu orqanlara da xələl yetirib. Bunu görən Mübariz Əliyev dərhal Almaniyaya yola düşür, orada bu sahədə peşəkarlaşmış hospitalda, bir neçə əməliyyatda iştirak edir və tezliklə vətənə dönərək həmin xəstəni əməliyyata hazırlayır. Əməliyyat uğurlu alınır və xəstə yenidən normal həyata qayıdır. Necə deyərlər, ölümün pəncəsindən qurtulur...\n15 may, 2021 [15:51]\n15 may, 2021 [15:39]\nSeçkiyə qatılmayan Serj Sarqsyan səsvermə haqqında məsləhətlər verəcək\n15 may, 2021 [15:38]


Putin: “Ərdoğan milli maraqlarına uyğun qərar verməlidir” – Yenicag.Az\nAna Səhifə Dünya Putin: “Ərdoğan milli maraqlarına uyğun qərar verməlidir”\nPutin: "Ərdoğan milli maraqlarına uyğun qərar verməlidir"\nAytək Yusifsoy – May 26, 2018 - 13:32\nRusiya preizdenti Vladimir Putin Türkiyə ilə əldə olunmuş razılaşma və Ərdoğan barədə danışıb.\nYenicag.az xarici KİV-ə istinadən xəbər verir ki, Putin S-400 raket kompleksinin Türkiyənin müdafiə sisteminə böyük töhfə verəcəyini söyləyib. Həmçinin o əlavə edib ki, S-400-lər öz kateqoriyasında ən yaxşısıdır. Rusiya prezidenti sözügedən razılaşmanın NATO-Türkiyə münasibətlərinə təsir etməməli olduğunu bildirib:\n“Türkiyənin seçmə hüququ var. Təbii ki, qiymət və keyfiyyət amillərini nəzərə alaraq milli maraqlarına uyğun qərar verməlidir. Cənab Ərdoğana təzyiq göstərməklə nəticə əldə etmək mümkün deyil. Əksinə bu, Ərdoğanı daha da cəsarətləndirir”.\n“ABŞ-ın etirazına baxmayaraq, Ərdoğan Suriyada hərbi əməliyyata başlayacaq” – Qriqori Mavrov


Pia.az - Yeni erməni bayatısı: ‘‘Yaddan çıxmaz Qars, Naxçıvan...’’\nXalid KAZIMLI yazır\nSon bir ayda əməkdaşlarımız erməni mediasını diqqətlə izləyir, ölkəmizə bu və ya digər şəkildə aidiyyatı olan materialları ruscadan tərcümə edir, Musavat.com saytında yayırıq.\nBunu ona görə edirik ki, maraqlıdır. Qoy ictimai-siyasi fəal oxucularımız qonşu, eləcə də bizə düşmən olan ölkədə nə baş verdiyini, əsas düçüncələrin nə olduğunu öz ağızlarındanca eşidib (bu variantda - oxuyub) bilsinlər.\nYazılarını, açıqlamalarını dilimizə çevirdiyimiz şəxslər erməni cəmiyyətinin tanınmış, savadlı fərdləridir, Qarabağ münaqişəsi üzrə bilgilərə, xüsusi mülahizələrə malik ekspertlərdir.\nBu ekspertlərin, demək olar ki, hamısı millətçidir, Ermənistan dövlətinin əlverişsiz geosiyasi durumunu, millətin iqtisadi vəziyyətini gözəl anlayır və istəyirlər ki, vəziyyət kardinal şəkildə yaxşılığa doğru dəyişsin.\nOnların yazı və açıqlamalarında necə bir çıxılmaz duruma düşdüklərinin fərqində olduqları aydın şəkildə görünür.\nÜmumi götürdükdə biz də ağ gündə deyilik və Qarabağ münaqişəsinin yaratdığı ictimai-siyasi, iqtisadi, mədəni, mənəvi böhranın çuxurunda çabalayırıq.\nAncaq düşünün ki, ermənilər özlərini bizdən də artıq dərin girdabda hiss edirlər.\nBiz heç olmasa bilirik ki, Qarabağ münaqişəsi beynəlxalq qanun və konvensiyalara uyğun şəkildə həll edilsə, azad və qanuni seçkilər keçirə bilsək, qonşulumuzdakı böyük dövlətlərlə (Türkiyə, İran və Rusiya) münasibətlərimizi bərabərhüquqli müstəvidə qursaq, ölkə sağlam və düzxətli rels üzərinə oturar, irəli gedərik.\nErmənilər bu sayaq pozitiv düşüncələrdən belə məhrumdurlar. Düzdür, ekspertlərin sırasında Ermənistanın gələcəyini Qərbə inteqrasiyada, Rusiyanın vassallığından xilas olmaqda görənlər də var. Ancaq onlar da öz fikirlərini bir az inkişaf etdirib açanda ortaya çıxır ki, söhbət sahib dəyişməkdən gedir. Yəni Qərbpərəst ekspertlər istəyirlər ki, Rusiyanın onlara vermədiyini Qərb versin.\nSöhbət Qarabağdan gedir. Ermənilər Qarabağı Rusiyanın hərbi gücü ilə işğal etdiklərini və həmin hərbi güc hesabına əldə saxladıqlarını danmırlar, ən azı öz aralarında etiraf edirlər, fəqət onun da fərqindədirlər ki, Rusiya Qarabağın Ermənistanın əyaləti olaraq sənədləşdirilməsini və Azərbaycandan birdəfəlik qopararaq mübahisəyə son qoyulmasını həyata keçirmək istəmir.\nErmənilər düşünür ki, Qərb Kosovonu Serbiyadan qoparıb bütün dünyanın fakt qarşısında qoyaraq, öz iradəsini diktə etdiyi kimi eyni hərəkəti Azərbaycana qarşı da edə bilər.\nYenə hüdud bilməz erməni maksimalistliyi ilə üz-üzəyik. Bu günlərdə həmin “ziyalı”lardan biri təəssüf və kədər hissi ilə bildirib ki, ermənilər son yüz ildə Naxçıvanı, Qarsı itirib, yalnız Qarabağı saxlaya biliblər, indi ona da təhlükə var.\nSanki 100 il əvvəl regionda böyük erməni dövləti olub və o, ərazi itkisinə məruz qalıb.\nErməni xalqının ictimai rəyini formalaşdıran bu şəxslər millətin, dövlətin gələcəyini və təhlükəsizliyini təmin etmək üçün öz qonşuları (əsasən də Türkiyə və Azərbaycan) ilə dil tapmağın vacibliyi variantını kənara qoyur, düşünürlər ki, erməni xalqının hamisi olan böyük dövlətlər bu qonşularla onların arasında dayanmalı və dünya durduqca erməniləri hifz etməlidir.\n4 günlük aprel döyüşlərindən sonra ermənilər Rusiyanı artıq güclü himayədar saymır, rusların onlara xəyanət etdiyini düşünür və demək olar ki, hər gün bu barədə mediada yazırlar.\nPopulyarlıq qazanmış əsas rəy bundan ibarətdir ki, Rusiya erməniləri qorumalı, Azərbaycanla döyüşməli, aprel eskalasiyasından istifadə edərək Qarabağı qoparıb ermənilərə verməliydi.\nBu hadisələrdən sonra ermənilərin ruslardan narazılığı ilə yanaşı, umacaqları da artıb. Düşünürlər ki, Rusiya Ermənistana maliyyə axınını, investisiya yatırımını gücləndirməli, hərbi qüvvələrini modern silahla təchiz etməli, beynəlxalq miqyasda tam siyasi dəstək verməli, Rusiyada yaşayan erməniləri əl üstündə tutmalı, Türkiyə ilə “erməni davası” aparmalıdır.\nƏn qəribəsi budur ki, Rusiya bütün bunları edə-edə Ermənistanın daxili işlərinə qarışmamalıdır, hətta onun Qərbə inteqrasiyasına, NATO və başqa qurumlarla işvəli münasibətlər qurmasına da göz yummalıdır.\nErməni ekspertlər yalnız bir suala cavab vermir və vermək istəmirlər ki, Rusiya bütün bunları niyə etməlidir, özünü müstəqil sayan və eyzən suverenlikdən danışan bir oqranizmi öz bətnində parazit kimi nəyə görə saxlamalıdır.\nBir sözlə, qarşımızda nə edəcəyini, hara gedəcəyini, kiminlə dost olacağını bilməyən, gələcəyini aydın görməyən bir düşmən var. (musavat.com)